Hadiah Preloved Giveaway by Raydah

Berkurun lamanya baru nak update hadiah Preloved Giveaway by Raydah yang saya dapat bulan Mei atau bulan lepas. Lupa dah! Teruk betul penyakit lupa ni. Itulah bila tak update terus jadi lupa terus. Maafkan saya.
Saya pun lupa sudah
Preloved Giveaway by Raydah
 ni. Giveaway tahun 2020 gitu. Mana nak ingat. Tahu-tahu terpilih salah seorang
pemenang hadiah Preloved Giveaway by Raydah
. Itupun Ray yang inform. Kalau tidak, memang tak tahu.
Antara hadiah yang dimenangi :
Smart Cat Vacuum Cup
Sailormoon Phone Case (iPhone 8)
Cardcaptor Sakura Airpod Case
Smart Cat Vacuum Cup
Gabungan warna purple dan pink memang cantik. Comel pula tu. Bawak travel sesuai sangat. Air panas boleh tahan panas dalam tempoh yang lama. Begitu juga air sejuk.
Sailormoon Phone Case (iPhone 8)
Phone case yang comel, warna pink warna favourite. Tapi sayang sebab model phone tak sama. Jadi, boleh simpan dulu.
Cardcaptor Sakura Airpod Case
Airpod case ni pun comel warna favourite juga. Cuma tulah airpod tak ada. Simpan buat sementara. Mana tahu akan datang ada airpod, boleh guna nanti.
Terima kasih untuk blogger Ray untuk kiriman hadiah yang comel comel ni. Semoga bertambah tambah rezeki Ray berkongsi rezeki dengan blogger-blogger lain. Keep it up writing!
Jom singgah blog Ray :
www.raydahalhabsyi.com


Hari Kemerdekaan/Kebangsaan Malaysia 2022, Logo dan Tema

31 Ogos
 merupakan tarikh Hari Kemerdekaan/Kebangsaan Malaysia yang disambut setiap tahun. Merdeka 2022 kali ke-65 rakyat Malaysia sambut Merdeka.
Merdeka! Merdeka! Merdeka!
Itulah laungan keramat oleh Bapa Kemerdekaan Malaysia, Tunku Abdul Rahman Putra sebanyak tiga kali yang bergema di segenap penjuru Padang Merdeka (Padang Pahlawan), Bandar Hilir, Melaka pada 20 Februari 1956 buat pertama kalinya.
Pada 31 Ogos 1957 bertempat di Stadium Merdeka, Kuala Lumpur yang baru dirasmikan telah menyaksikan peristiwa bersejarah bagi Tanah Melayu iaitu secara rasminya penyerahan pemerintahan Persekutuan Tanah Melayu daripada pemerintahan British kepada warganegara Tanah Melayu.
Pengisytiharan itu disambut dengan laungan "MERDEKA" 7 kali sebagai Perdana Menteri Persekutuan Tanah Melayu yang pertama di hadapan 20 ribu rakyat Persekutuan Tanah Melayu dan Raja-rajanya serta perwakilan dari 30 negara-negara Komanwel dan negara-negara asing lainnya di Padang Kelab Selangor, Kuala Lumpur penuh semangat dan emosi.
Bendera Persekutuan Tanah Melayu telah dinaikkan dengan iringan Lagu Kebangsaan Negaraku yang buat pertama kalinya diperdengarkan secara rasmi dalam sebuah negara baru. Diikuti pula selepas itu dengan seruan azan sebagai simbolik lahirnya sebuah negara yang baru dan tembakan meriam seratus satu das.
Sempena sambutan hari Kemerdekaan Malaysia ke-65 2022 ini, kita seharusnya mengambil peluang menghayati erti sebenar kemerdekaan dan lebih bersemangat patriotisme cintakan tanah air dalam diri setiap individu. Bukan hanya sekadar mengetahui sejarah semata-mata.
Erti Kemerdekaan bukan hanya bebas daripada cengkaman penjajahan dan menghayatinya dengan sekadar melaungkan Merdeka! Merdeka! Merdeka! sahaja. Erti kemerdekaan sebenar adalah kemerdekaan jiwa dan minda dipupuk menerusi pembinaan jati diri yang dibentuk melalui empat aspek utama, iaitu agama, akhlak, pendidikan dan bahasa.
Ini kerana, generasi muda berhadapan ancaman penjajahan dari segi bentuk baharu, terutama pemikiran dan budaya seiring dengan kepesatan teknologi masa kini.
Sambutan Hari Kemerdekaan/Kebangsaan Malaysia 2022
Kementerian Komunikasi dan Multimedia (K-KOMM) dalam kenyataan memaklumkan tiga aktiviti utama akan diadakan bagi menyemarakkan lagi sambutan Bulan Kebangsaan tahun ini.
Ia merangkumi pelancaran Bulan Kebangsaan dan Kibar Jalur Gemilang pada 30 Julai di Putrajaya, Sambutan Hari Kebangsaan pada 31 Ogos di Dataran Merdeka Kuala Lumpur dan Sambutan Hari Malaysia pada 16 September di Melaka.
Di samping itu, pelbagai program dan pertandingan berunsur kenegaraan telah disusun bagi memupuk serta menyemai semangat patriotisme dan cinta akan negara dalam kalangan Keluarga Malaysia.
Ia antaranya Pertandingan ILHAM Merdeka Tik Tok Challenge, Pertandingan KLIK@Merdeka, Pertandingan Bintang Smule, Pertandingan Bintang Patriotik, Pertandingan Mewarna dan Melukis MYDOODLE@Merdeka, Program Pengisahan Kenegaraan, Sayembara Sajak Merdeka yang kesemuanya akan bermula pada 30 Julai hingga 16 Sept.
Bagi menyemarakkan semangat patriotisme pula, program Kembara Keluarga Malaysia 2022 (KKM2022) yang berkonsepkan serah baton akan diadakan bermula pada 30 Julai di Putrajaya, dengan acara pelepasan akan dilakukan oleh Perdana Menteri Datuk Seri Ismail Sabri Yaakob.
Menjelang sambutan hari kemerdekaan atau hari kebangsaan Malaysia, antara perkara yang menjadi perhatian rakyat Malaysia adalah reka bentuk logo dan tema hari Kebangsaan Malaysia.
Tema & Logo Hari Kebangsaan dan Hari Malaysia 2022
Tema Hari Kebangsaan dan Hari Malaysia 2022 adalah ‘
Keluarga Malaysia Teguh Bersama
’. Tema ini dipilih selari dengan konsep keharmonian Keluarga Malaysia yang diperkenalkan oleh Menteri Komunikasi dan Multimedia merangkap Pengerusi Jawatankuasa Induk Sambutan Hari Kebangsaan dan Hari Malaysia 2022, Tan Sri Datuk Seri Panglima TPr Annuar Haji Musa.
Logo Hari Kebangsaan & Hari Malaysia 2022 tahun ini pula berkonsepkan jalur liputan Internet melambangkan pembangunan infrastruktur, sistem komunikasi serta pendigitalan yang semakin maju dan berkembang untuk kemudahan rakyat.
Ia juga melambangkan kebersamaan, komited untuk terus maju ke hadapan serta keberadaan teknologi terkini yang menjadi penghubung kehidupan ekonomi rakyat.
Tema Hari Kebangsaan 2022 dan Hari Malaysia 2022 : Teguh Bersama
‘Keluarga Malaysia Teguh Bersama’ dipilih sebagai tema Hari Kebangsaan dan juga Hari Malaysia 2022 selari dengan konsep keharmonian Keluarga Malaysia.
KELUARGA MALAYSIA
 : Merujuk kepada masyarakat hidup aman damai & bersatu padu dalam keterangkuman, kebersamaan dan kesyukuran.
TEGUH
 :  Bermaksud kukuh, kuat dan erat
BERSAMA
 : membawa maksud bersama-sama beserta atau bergandingan
Manakala frasa
TEGUH BERSAMA
 mendukung maksud kekuatan dan kesepaduan yang dicapai secara kolektif serta mampan
Konsep logo Hari Kebangsaan tahun 2022
LOGO BERKONSEPKAN JALUR LIPUTAN INTERNET
Melambangkan pembangunan infrastruktur, sistem komunikasi serta pendigitalan yang semakin maju dan berkembang untuk kemudahan rakyat.
TIGA JALUR BIRU, MERAH DAN KUNING
Merupakan cerminan Keluarga Malaysia yang terdiri daripada pelbagai kaum dan latar budaya serta hidup harmoni.
TITIK MERAH
Melambangkan jati diri dan semangat patriotik yang menjadi teras pembentukan negara berdaulat dan berwawasan.
KEDUDUKAN YANG BERSELANG-SELI
Melambangkan keterbukaan dalam meraikan perbezaan dan kepelbagaian demi kemajuan bersama.
Maklumat lanjut berkaitan tema, logo dan aktiviti Bulan Kebangsaan 2022 di laman web : www.merdeka360.my
Senarai Tema Hari Kemerdekaan/Kebangsaan Malaysia
2022 : Keluarga Malaysia, Teguh Bersama
2021 : Malaysia Prihatin
2020 : Malaysia Prihatin
2019 :  Sayangi Malaysiaku : Malaysia Bersih
2018 : Sayangi Malaysiaku
2017 : Negaraku Sehati Sejiwa
2016-2015 : Sehati Sejiwa
2014 : Malaysia… Di Sini Lahirnya Sebuah Cinta
2013 :  Malaysiaku Berdaulat : Tanah Tumpahnya Darahku
2012 : 1Malaysia. Janji Ditepat
2011 : Malaysia. Transformasi Berjaya, Rakyat Sejahtera
2010 : Malaysia Menjana Transformasi
2009 : 1Malaysia – Rakyat Didahulukan, Pencapaian Diutamakan
2008 : Perpaduan Teras Kejayaan
2007 : Malaysiaku Gemilang
2006-2000 : Keranamu Malaysia
1999 : Bersatu Ke Alaf Baru
1998 : Negara Kita Tanggungjawab Kita
1997 : Akhlak Mulia Masyarakat Berjaya
1996 : Budaya Penentu Kecapaian
1995 : Jatidiri Penggerak Wawasan
1994 : Nilai Murni Jayakan Wawasan
1993 : Bersatu Menuju Wawasan
1992 : Wawasan Asas Kejayaan
1991 : Wawasan 2020
1990 : Berjaya
1989-1988 : Bersatu
1987 : Setia Bersatu Berusaha Maju
1986 : Bangsa Tegas Negara Teguh
1985 : Nasionalisme Teras Perpaduan
1984 : Amanah Asas Kejayaan
1983 : Bersama ke Arah Kemajuan
1982 : Berdisiplin Giat Maju
1981 : Berdisiplin Berharmoni
1980 : Berdisiplin Berbakti
1979 : Bersatu Berdisiplin
1978 : Kebudayaan Seni Perpaduan
1977 : 20 Tahun Bersatu Maju
1976 : Ketahanan Rakyat
1975 : Masyarakat Berdikari
1974 : Sains dan Teknologi Alat Perpaduan
1973 : Masyarakat Kebudayaan Malaysia
1972 : Masyarakat Adil
1971 : Masyarakat Progresif
1970 : Muhibah dan Perpaduan
sumber :
infosentral
 |
pemiliku


Hari Malaysia 2022

Hari Malaysia 2022
 |
16 September 2022
 merupakan
Hari Malaysia ke-59
. Hari Malaysia 2022 adalah cuti umum 2022 untuk rakyat Malaysia yang jatuh pada hari Jumaat.
Hari Malaysia
Hari Malaysia 16 September 1963 merupakan tarikh hari Malaysia pertama. Tarikh 16 September setiap tahun disambut bagi memperingati, menghayati dan memahami sejarah penubuhan Persekutuan Malaysia demi mengekalkan Malaysia sebagai negara berdaulat dan bebas dari cengkaman kolonial British.
Penubuhan Persekutuan Malaysia yang menyatukan Persekutuan Tanah Melayu, Sabah, Sarawak dan Singapura pada 1963.
Kepentingan sambutan Hari Malaysia juga untuk memperingati jasa dan sumbangan para pemimpin dan pahlawan negara terdahulu yang telah berjuang mengangkat martabat dan maruah bangsa dan negara daripada belenggu penjajahan asing.
Kemerdekaan itu sendiri dapat mengukuhkan perpaduan dan keharmonian antara kaum di Malaysia. Semoga kita semua dapat mengekalkan perpaduan dan keharmonian tersebut.
Malaysia adalah sebuah negara yang unik kerana terdiri daripada pelbagai kaum, agama, bangsa dan budaya. Janganlah kita bersikap rasis. Orang dulu-dulu elok je hidup berbilang kaum kerana mereka sangat menghargai erti sebuah kemerdekaan.
Tema Hari Malaysia 2022
Tema Hari Malaysia 2022 adalah sama dengan tema
Hari Kebangsaan 2022
 iaitu "
Keluarga Malaysia Teguh Bersama
" selari dengan konsep keharmonian yang dicetus oleh Perdana Menteri, Datuk Seri Ismail Sabri Yaakob untuk rakyat Malaysia.
Logo Hari Malaysia 2022
Pemilihan tiga jalur warna di dalam logo Hari Malaysia 2022 dan Hari Kebangsaan 2022 iaitu merah, biru dan kuning adalah cerminan Keluarga Malaysia yang terdiri daripada pelbagai latar belakang dan kaum yang mempunyai jati diri, semangat patriotik dan hidup dalam keadaan harmoni.
KELUARGA MALAYSIA
 : Merujuk kepada masyarakat hidup aman damai & bersatu padu dalam keterangkuman, kebersamaan dan kesyukuran.
TEGUH
 :  Bermaksud kukuh, kuat dan erat
BERSAMA
 : membawa maksud bersama-sama beserta atau bergandingan
Frasa Keluarga Malaysia pula menggambarkan masyarakat yang hidup aman damai dan bersatu padu dalam keterangkuman, kebersamaan dan kesyukuran. Manakala "
Teguh Bersama
" iaitu kekuatan dan kesepaduan yang dicapai secara kolektif dan mampan.
LOGO BERKONSEPKAN JALUR LIPUTAN INTERNET
Melambangkan pembangunan infrastruktur, sistem komunikasi serta pendigitalan yang semakin maju dan berkembang untuk kemudahan rakyat.
TIGA JALUR BIRU, MERAH DAN KUNING
Merupakan cerminan Keluarga Malaysia yang terdiri daripada pelbagai kaum dan latar budaya serta hidup harmoni.
TITIK MERAH
Melambangkan jati diri dan semangat patriotik yang menjadi teras pembentukan negara berdaulat dan berwawasan.
KEDUDUKAN YANG BERSELANG-SELI
Melambangkan keterbukaan dalam meraikan perbezaan dan kepelbagaian demi kemajuan bersama.
Maklumat lanjut berkaitan tema, logo dan aktiviti Bulan Kebangsaan 2022 di laman web : www.merdeka360.my
Logo dan tema Hari Kebangsaan dan Hari Malaysia merupakan satu simbol dan elemen penting dalam pembinaan sebuah negara yang berbilang kaum, agama dan budaya. Oleh itu, setiap tahun yang berbeza akan memberi makna yang tersendiri untuk rakyat Malaysia yang diterjemahkan melalui pemilihan logo dan tema sambutannya.
Sambutan Hari Malaysia 2022
Tiga aktiviti utama akan diadakan sempena sambutan Hari Malaysia 2022 iaitu :
1. Pelancaran Bulan Kebangsaan dan Kibar Jalur Gemilang
Pelancaran Bulan Kebangsaan dan Kibar Jalur Gemilang diadakan pada 30 Julai 2022 di Putrajaya yang akan dilancarkan oleh Perdana Menteri, Datuk Seri Ismail Sabri Yaakob. Sambutan Hari Kebangsaan 2022 akan diadakan pada 31 Ogos di Dataran Merdeka dan Sambutan Hari Malaysia pada 16 September di Melaka.
Program Pelancaran Bulan Kebangsaan dan Kibar Jalur Gemilang berkonsepkan aktiviti berjalan beramai-ramai secara santai bersama keluarga sebagai inisiatif mendukung aspirasi Keluarga Malaysia sekaligus membawa mesej semangat perpaduan dan kebersamaan rakyat negara ini.
Di dalam pelancaran itu juga terdapat dua program iaitu Berjalan Teguh Bersama dan Pelepasan Kembara Merdeka Keluarga Malaysia (KKM2022) sepanjang 225 barisan menjadi acara utama yang akan diberi perhatian dan dianggarkan seramai 10,000 peserta akan menyertainya.
Program Berjalan Teguh Bersama dan Pelepasan Kembara Merdeka Keluarga Malaysia (KKM2022) melibatkan penyertaan kenderaan pelbagai kementerian, jabatan dan agensi di peringkat persekutuan, negeri dan daerah serta pertubuhan bukan kerajaan (NGO) dan kelab permotoran daripada pelbagai latar belakang.
Kembara Kembara Merdeka Keluarga Malaysia (KKM2022) akan menonjolkan keunikan di setiap hentian bagi mengetengahkan keunikan Keluarga Malaysia di setiap lokasi dari segi budaya, makanan, tarikan setempat dan gaya hidup komuniti setempat.
2. Program Berjalan Teguh Bersama
Sejauh 2.7 kilometer
Bermula dari Dataran Putra – Kementerian Wilayah Persekutuan (1km) – Monumen Alaf Baru (1km) – Jabatan Pendaftaran negara – Istana Kehakiman (700 meter)
Pelbagai aktiviti menarik seperti persembahan muzik Irama Gema Asal, irama Borneo, pancaragam sekolah, maskot-maskot Upin dan Ipin dan Boboiboy selain disediakan kaunter edaran air untuk peserta.
3. Konvoi Kembara Keluarga Malaysia (2022) (KKM2022)
Bermula pukul 9.45 pagi di Dataran Putrajaya
Berkonsepkan ‘Pass Baton’ dengan membawa Baton Jalur Gemilang ke seluruh negara dan diserahkan di setiap sempadan negeri.
Perarakan Baton Jalur Gemilang dibawa dan diserahkan di setiap check point negeri-negeri seluruh Malaysia
Menjelajah ke seluruh negara melalui perjalanan di Semenanjung Malaysia, Sabah dan Sarawak serta Wilayah Persekutuan Labuan bermula 30 Julai 2022 di Putrajaya dan berakhir pada 31 Ogos 2022 di Dataran Merdeka, Kuala Lumpur
Melibatkan 412 jentera berbaris sepanjang 225 barisan dengan 600 peserta keseluruhan.

Rakyat Malaysia dijemput hadir memeriahkan sambutan Hari Malaysia 2022 terutamanya yang menetap di sekitar Putrajaya, Selangor, Kuala Lumpur, Negeri Sembilan dan Melaka. Disarankan untuk datang dan mendaftar awal pada 30 Julai 2022.
Kongsikan kenangan sambutan Hari Kebangsaan 2022 dan Hari Malaysia 2022 bersama Keluarga Malaysia. Muat naik gambar di media dengan tanda palang #KeluargaMalaysiaTeguhBersama
Sambutan pelancaran sambutan Hari Kebangsaan dan Hari Malaysia 2022 boleh ditonton secara live online melalui Facebook Live Kementerian Komunikasi dan Multimedia Malaysia, Facebook Merdeka 360 dan Facebook rasmi Japen.
Juga boleh tonton secara langsung di saluran televisyen TV1, RTM dan stesen-stesen televisyen penyiar utama yang lain.
Dapatkan maklumat terperinci di Portal Merdeka 360 iaitu www.merdeka360.com.my merupakan hab kepada maklumat sambutan Hari Kebangsaan dan Hari Malaysia 2022.
sumber :
utusan
Hargailah keamanan yang kita miliki sekarang. Selamat Hari Malaysia. Semoga segera bebas dari ancaman pandemik COVID dan segala ancaman penyakit merbahaya. Stay safe.


Hari Raya Aidiladha 2022

Hari Raya Aidiladha
 dikenali juga dengan nama Hari Raya Haji dan Hari Raya Korban. Tarikh Hari Raya Haji/ Hari Raya Aidiladha 2022 di Malaysia disambut pada hari Ahad 10 Julai 2022 bersamaan 10 Zulhijjah 1443 Hijrah seperti yang telah diumumkan oleh Penyimpan Mohor Besar Raja-Raja.
Majlis Raja-Raja telah mempersetujui bahawa keputusan dan cara bagi menetapkan tarikh Hari Raya Haji / Korban adalah berdasarkan rukyah (melihat anak bulan) dan hisab (pengiraan secara matematik dan astronomi)
Cuti hari raya haji 2022 merupakan cuti umum dan cuti sampai hari Selasa 12 Julai 2022 untuk beberapa negeri. Bila cuti hujung minggu agak panjang ditambah cuti raya, dapatlah bercuti lama sikit di kampung. Wish awai tak kalut. Raya pun kalut macam panic raya Aidilfitri haritu.
Indah langit kerana awan
Indah laut kerana birunya
Indah Aidilfitri kerana kemaafan
Indah Aidiladha kerana PENGORBANAN
Aidiladha, nilai sebenar sebuah PENGORBANAN
Hari Raya Aidiladha mempunyai makna yang cukup besar bagi umat Islam di seluruh dunia. Hari Raya Aidiladha juga dikenali sebagai Hari Raya Haji sempena ibadah haji yang dilaksanakan oleh umat Islam yang berkemampuan di tanah suci Mekah.
Hari Raya Aidiladha salah satu perayaan yang istimewa disambut oleh umat Islam seluruh dunia. Ia adalah perayaan terbesar di dalam Islam selain Hari Raya Aidilfitri. Aidiladha disambut pada hari ke 10, 11, 12 dan 13 Zulhijjah setiap tahun.
Bermula dengan Takbir Aidiladha pada malam 10 Zulhijjah, dan solat sunat Aidiladha apabila menjelang pagi serta disusuli khutbah Aidiladha.
Tarikh 10 Zulhijjah juga merupakan tarikh penting dalam sejarah Islam di mana Nabi Adam A.S dan isterinya Hawa dikeluarkan dari syurga dan diturunkan ke bumi sebelum bertemu di padang Arafah, di luar kota Mekah.
Kebiasaanya, sambutan seterusnya diikuti dengan ibadah korban yang boleh dilakukan samada bermula 10 hingga hari siang 13 Zulhijjah.
Erti pengorbanan hari raya aidiladha
Dari segi bahasa, korban bermaksud sesuatu yang dikorbankan kerana Allah SWT, manakala dari sudut syara‘, korban bermaksud menyembelih binatang tertentu pada masa-masa yang tertentu dengan niat mendekatkan diri kepada Allah SWT.
Selain itu, ibadah korban yang dikerjakan pula adalah sebagai memperingati kisah pengorbanan Nabi Ibrahim A.S yang sanggup menyembelih anaknya Nabi Ismail A.S kerana ketaatannya terhadap perintah Allah SWT di mana Nabi Ibrahim telah bermimpi yang melalui mimpinya Allah SWT telah memerintahkannya untuk menyembelih anaknya bernama Ismail.
Nabi Ibrahim pun memberitahu isterinya bernama Siti Hajar. Maka berbincanglah Nabi Ibrahim, Siti Hajar dan Nabi Ismail.
Siti Hajar berkata,

Mungkin mimpimu itu hanya mainan tidur saja tetapi kalau mimpi itu merupakan wahyu, wajiblah dituruti.
Setelah mendengar kata-kata dari ibunya, Nabi Ismail berkata kepada bapanya,
Ayahku, sekiranya ini merupakan wahyu dari Allah SWT, aku sedia merelakan diriku untuk disembelih.
Setelah persetujuan dicapai, keesokan harinya Nabi Ibrahim  pun membawa puteranya Nabi Ismail untuk disembelih.
Perkara Nabi Ibrahim hendak menyembelih anaknya telah sampai kepada pengetahuan orang ramai. Hal ini membuatkan orang ramai takut sehingga ada yang mengatakan Nabi Ibrahim mungkin sudah gila hinggakan mahu menyembelih anaknya sendiri.
Walau apa pun tuduhan terhadapnya, Nabi Ibrahim tetap menjalankan tugas yang diperintahkan Allah SWT terhadapnya. Setelah Nabi Ibrahim dan anaknya Nabi Ismail sampai pada tempat yang dituju, berkatalah anaknya
Wahai ayahku, aku fikir cara yang baik untuk menyembelih adalah dengan cara aku disembelih dalam keadaan menelingkup tapi mata ayah hendaklah ditutup. Kemudian ayah hendaklah tahu arah pedang yang tajam dan ayah kenakan tepat kepada leherku.
Justeru, Nabi Ibrahim pun melaksanakan perintah yang Allah SWT perintahkan dalam mimpinya. Baginda pun mengucapkan kalimah atas nama Allah lalu memancungkan pedangnya pada leher anaknya itu. Maka terperciklah darah mengenai badan Nabi Ibrahim. Sebagai manusia, Nabi Ibrahim pun menggeletar sambil membuka penutup matanya.
Tetapi alangkah terperanjatnya apabila melihat yang disembelihnya itu bukanlah anaknya melainkan seekor kibas. Dengan memuji kebesaran Allah SWT kedua-duanya pun berpeluk-peluk sambil bersyukur kepada Allah SWT kerana memberi kekuatan sehingga dapat melaksanakan perintah dari Allah SWT.
Kelebihan Hari Raya Aidiladha
Susulan dari peristiwa ini, setiap tahun ketika perayaan Aidiladha, umat Islam akan menyembelih binatang peliharaan sebagai korban lalu mengagihkan kepada golongan yang kurang berkemampuan selain masyarakat setempat.
Umat Islam akan menyembelih binatang peliharaan sebagai korban dengan niat mendekatkan diri mereka kepada Allah SWT
Peristiwa pengorbanan Nabi Ibrahim menyembelih anak kandungnya Nabi Ismail, mencerminkan sifat ketakwaan dan ketaatannya kepada Allah SWT demi menegakkan agama Islam walaupun terpaksa mengorbankan anak kesayangannya sendiri. Sebagai seorang Islam, seharusnya kita menghayati makna di sebalik peristiwa tersebut.
Peristiwa tersebut memberi makna yang cukup besar terutamanya dalam kehidupan hari ini di mana kebanyakan manusia semakin sibuk mengejar kemewahan demi kelangsungan hidup. Pengorbanan bukanlah suatu perkara yang mudah dilakukan, sebaliknya ia adalah sesuatu yang besar dan amat sukar dizahirkan.
Ibadah haji itu sendiri merupakan suatu pengorbanan apabila seseorang sanggup mengorbankan masa, tenaga dan belanja untuk menunaikannya. Pengorbanan di antara sesama manusia pula seperti, apabila seorang suami berkorban jiwa dan raganya demi mencari rezeki dan membimbing keluarganya.
Juga tidak terkecuali pengorbanan seorang isteri itu terhadap suami dan anak-anak dengan usaha memastikan setiap keperluan dan pengurusan rumahtangga teratur agar kebahagian terus dikecapi keluarganya.
Bagi seorang ibu pula, berjaga semalaman kerana prihatin terhadap keperluan anak yang sakit juga telah berkorban. Tidak terkecuali bagi ibu yang terpaksa bangun di tengah malam membancuh susu untuk anaknya. Biar pun kelihatan kecil, ia sebenarnya bukan sesuatu yang mudah untuk dilaksanakan jika tidak sanggup berkorban serta mengharapkan keredhaan Allah SWT semata-mata.
Dalam aspek kemasyarakatan, mereka yang bersikap ringan tulang dengan saling bantu membantu bukan sahaja akan mengeratkan silaturrahim di antara satu sama lain, malah kesanggupan berkorban dalam banyak hal pula mampu mewujudkan suasana sejahtera di dalam sesebuah komuniti masyarakat.
Sikap bekerjasama dan mengambil berat ini akan dapat mengikis perasaan mementingkan diri sendiri. Seterusnya ia bakal menjadikan umat Islam lebih kuat serta mampu menangkis sebarang anasir yang tidak sihat dari terus mempengaruhi masyarakat.
Namun pengorbanan itu haruslah dengan setinggi-tinggi keikhlasan kerana Allah SWT iaitu demi mendapat keredhaan Allah, bukan dengan tujuan bermegah-megah demi kepentingan sendiri. Juga harus diingat bahawa setiap dari kita berpotensi untuk melakukan pengorbanan.
Sambutan Hari Raya Aidiladha
Pada hari raya korban, orang Islam disunatkan mengenakan pakaian yang paling cantik, paling bersih, dan juga mengenakan wangi-wangian sama seperti sambutan Hari Raya Aidilfitri. Umat Islam akan menunaikan sembahyang sunat Hari Raya sebanyak 2 rakaat dengan 7 takbir pada rakaat pertama diikuti 5 takbir pada rakaat kedua.
Kebiasaanya solat sunat Aidiladha dicepatkan sedikit berbanding solat sunat Aidilfitri. Hikmahnya dicepatkan sedikit waktu solat sunat Aidiladha adalah bagi memberi lebih banyak masa untuk penyembelihan korban.
Hikmahnya dilewatkan sedikit solat sunat Aidilfitri pula adalah bagi membenarkan peluang bagi mereka yang belum membayar zakat menunaikan kewajipan mereka dan disunatkan makan dahulu sebelum pergi ke masjid.
Manakala bagi Aidiladha, hikmah disunatkan makan selepasnya supaya makanan yang mula-mula dimakan pada hari itu ialah daging korban yang berkat. Selepas bersembahyang, Acara korban akan dimulakan.
Lembu, kambing, dan biri-biri yang dikorbankan akan disembelih secara beramai-ramai di kawasan masjid sebelum dibahagi-bahagikan kepada orang ramai terutamanya kepada golongan fakir miskin
.
Semoga Aidiladha kali ini memberi sejuta makna buat seluruh umat Islam. Selamat Hari Raya Aidiladha dan selamat menunaikan ibadah korban.
sumber : www.umt.edu.my | www.airtimes.my


Menginap 2 Hari 1 Malam Di Hotel Avillion Cameron Highlands

Sehari sebelum ke Cameron Highlands, kami booking Superior Studio di Hotel Avillion Cameron Highlands. Salah satu hotel best Cameron Highlands terlajak laris. Kalau nak booking mesti tinggal 1-2 room left.
Memang nak sangat stay di Avillion Cameron Highlands ni sebab design bilik dan review sangat okay. Sebelum ni pernah menginap di
Avillion Admiral Cove Port Dickson
 yang best juga. Jadi why not kita stay Avillion Cameron Highlands juga.
Avillion Hotel Group
Avillion Port Dickson
Avillion Admiral Cove Port Dickson
Avillion Cameron Highlands
Avi Pangkor
Avillion Villa Bali
Next time kita boleh stay Avillion PD, Avi Pangkor dan Avillion Villa Bali (Indonesia). Saya suka design Hotel Avillion Group ni minimal dan moden. Mulanya kami booking avillion cameron highlands room superior studio 2 single beds.
Redha je lah sebab itu je yang ada. Dalam masa yang sama request juga queen bed dan higher level macam biasa. Masa check in, rezeki kami dapat deluxe Studio king bed terus. Mana biasa tidur hotel katil asing-asing. Nasib baik jugalah tak ada dengar avillion cameron highlands haunted. Seram juga kalau ada cerita yang tak best.
Sepatutnya check in pukul 3:00 petang macam biasa tapi lambat juga kami check in dah berjalan ke sana ke sini. Dah siap makan semua senang hati check in terus. Urusan check in lebih kurang 10 minit macam tu.
Cantik dekorasi lobby Hotel Avillion Cameron Highlands ni. Banyak butterfly.
Masuk bilik tersenyum happy tengok bilik sangat luas, bersih dan cantik. Tak salah pilih Hotel Avillion ni. Walaupun bayar mahal sikit. Berbaloi!
3 hari sebelum saya tengok harga RM200 lebih, lepas tu tengah peak cecah RM300 dan RM400 lebih. Ada hari yang harganya boleh sampai RM600 lebih.
Masa tu dah cancel dah nak pergi Cameron Highlands. Tapi tengok sehari sebelum tu harga RM257 macam tu, terus plan pergi Cameron Highlands. Tiberrrr
Dapat book hotel murah sikit dari biasa kira rezeki sangat tu. Kena pandai book hotel pada masa yang sesuai dengan harganya. Baru untung.
Bilik air sekali dengan toilet disebalik pintu. Lupa nak ambil gambar toilet. Bilik air mana-mana hotel jarang memuaskan hati saya. Ada je ternampak kotoran berkulat. Rasa nak tolong sental je. Takpelah, itu kita buat-buat tak nampak lah.
Sebab terlalu membelek sangat jadi nampaklah.
Toiletries disediakan, shampoo, shower gel, body lotion, toothbrush & paste, shower cap, sanitary bag dan cotton bud.
Paling terbaik disediakan iron board dan iron sekali. Tak perlu meminta-minta telefon minta iron atau kena keluar pergi tempat iron. Wardrobe jenis terbuka, ada hanger melekat sekali. Bawah tu ada peti besi juga. (tak nampak dalam gambar).
Coffee area, disediakan kettle, 2 muuug, nescafe 2 sachets, creamer, sugar dan 2 botol air minuman.  Bawah ni ada disediakan peti ais juga. Peti ais berbau buah mangga pula. Mujur bau buah mangga. Kalau buah durian, naya pak karim!
Sebelah coffee area, ada sinki berdekatan. Senanglah nak masak air dan basuh membasuh.
Spacious room sangat, macam boleh stay untuk 4 orang. Ada sofa bed boleh dijadikan tempat tidur juga. Cukup lebar dan luas juga sofa ni.
Workspace pun selesa, siap ada coffee table lagi. Tak perlu berkongsi meja sambil buat kerja tu.
TV betul betul berhadapan dengan katil. Sambil baring boleh layan cerita best. Jarang duduk hotel layan cerita. TV yang layan kita kadang. Dah berjalan penat, confirm tidur awal.
Tidur hotel jarang tak tidur lena kan. Katil king serba luas, bantal empuk pulak tu.
Day bed pun ada, boleh jadikan tempat tidur atau duduk santai layan permandangan luar bilik.
Permandangan dari tepi tingkap. Nampak luas betul kan bilik ni. Nama pun studio room. Kenalah luas.
Permandangan malam dari sliding door bilik. Nampak bilik sebelah sana. Kalau dapat street view cantik juga. Tapi agak bising sikit lah kot kan.
Permandangan waktu pagi, nampak sunrise sipi-sipi je.
Yang bestnya booking bilik included breakfast. Tak kalut lah pagi pagi nak keluar cari breakfast. Cafe hotel pun berdekatan dengan lobby hotel. Open cafe style.
Banyak juga pilihan menu yang ada, saya ambil nasi lemak dan tambah sikit sikit kentang. Ikut selera nak makan macam-macam tapi itulah perut ni kalau dia meragam nanti payah. Kopi tak dilupakan.
Cermin besar memang trademark Avillion Hotel kot. Puas hatii nak bersiap. Ambil gambar sedas sebelum check out. Tema merah hitam kelabu hari kedua di Cameron Highlands. Nak juga matching matching. Barulah sweet. Tak gitu?
Urusan check out cepat. 1-2 minit macam tu.
Okay settle urusan check out, marilah kita balik dan tinggalkan kenangan menginap 2 hari 1 malam di Hotel Avillion Cameron Highlands. Boleh repeat menginap di sini.
Nearby hotel
Agro Technology Park in MARDI - 1.0 km
Cameron Bharat Tea Estate - 1.9 km
Cameron Highlands Trail No. 10 - 1.9 km
Sam Poh Temple - 2.5 km
Raju Hill Strawberry Farm - 2.7 km
Big Red Strawberry Farm - 3.0 km
Time Tunnel Museum - 3.5 km
Cameron Highlands Butterfly Garden - 5.3 km
Mossy Forest - 6.0 km
Cameron Lavender - 6.7 km
Kedai makan pun banyak sekitar hotel. So far sangat berpuas hati menginap di Hotel Avillion Cameron Highlands. Service pun bagus. Bila dah check in, malam tu tak kemana dah. Walaupun rasa nak berjalan tapi kepenatan tu mengatasi segalanya. Layan penat, rehat kat bilik je.
Stay sampai check out. Pagi tu pun tak kemana-mana, recharge energy untuk ke destinasi seterusnya.
Things to do in Cameron Highlands
Mandi manda di Lata Iskandar
Naik buaian, ATV di Cameron Adventurous ATV & Safari Park
Cameron Lavender Garden
Cameron Flora Park
Hotel Avillion Cameron Highlands


JOVI  Dhea Keyring & Tote Bag Dari Blogger Anak Omak

Satu lagi entry hadiah tertangguh yang saya dapat bulan lepas dari blogger Anak Omak. Siapa yang tak kenal dengan blogger anak omak kan. Kak Ret kottt...
Bukan sekali, bukan dua kali mahupun tiga kali. Dah banyak kali dapat hadiah dari Kak Ret.
Inilah buktinya!
kurma safawi jumbo
customize pouch with name
bath & body works pocketbac cleansing hand gel
gretel cling
Kali ni dengan tak sangkanya dapat hadiah special lagi. Hadiah ni saya dapat sempena terpilih salah seorang
top komentator blog Anak Omak bulan April 2022
. Rezeki tengah rajin tinggalkan komen. Sekarang masa cemburu betul dengan saya. Tak bagi peluang nak tinggalkan sepatah dua kata.
Takpe, lepas ni saya balas dendam okay. Sejak 2-3 bulan ni dah terkeluar carta pengomen tegar dah. Bagi peluang pada diri sendiri berehat seketika.
Buka je parcel, WOW! Apeni apeni? Macam menarik je. Excited tau nak buka gift box yang luxury macam ni. Dahlah gift box cantik, warna mengancam. Siap kad lagi tu.
Dibungkus dalam kotak keras dengan warna riben yang menarik. Sesuai sangat bagi gift pada seseorang. Pandai Kak Ret pilih hadiah menawan hati saya. Ini yang sayang lebih ni. hehe...
Dalam kotak hadiah dibalut dengan kain baldu merah. Lagi berdebar debar nak buka tak sabar nak tahu apakah???
Tadaa! Inilah dia hadiah yang tersorok dalam kotak tu. JOVI Dhea Keyring. Warna pink, warna idaman kalbu dan tertulis nama disitu. Suka suka suka! Exclusive dan luxury sangat ni Kak Ret. Bukan setakat suka dengan warna pink tu. Glittering tu nampak glamour teruk.
Sayang pula nak guna benda cantik cantik macam ni. Simpan buat kenangan je aci tak?
Yang menariknya, saya baca ni website JOVI yang Dhea Keyring ni menggunakan glittery leather yang istimewa untuk menyerlahkan lagi aesthetic design tu. Diperbuat 100% daripada kulit lembu asli. Bahagian metal boleh custom dengan ukiran nama.
Bukan itu sahaja ye kawan-kawan. Saya dapat juga tote bag Melaka. Wahhh..Sekali dapat 2 hadiah terus tapi parcel asing-asing. Kak Ret kata dah niat nak bagi dua hadiah. Alhamdulillah..rezeki dapat hadiah lebih.
Terima kasih Kak Ret, jalan-jalan Melaka ingat lagi nak beli hadiah untuk rakan blogger. Berjuta juta Terima kasih untuk Kak Ret berkongsi rezeki dengan kami seorang blogger. Kalau dah rezeki kita, tetaplah rezeki kita. Memang tak pernah salah alamat.
Cuma 2 3 bulan ni mood merundum kejap. Pause! atas banyak faktor. Banyak urusan family. Kotak komen kemain cemburu lagi kalau kita komen banyak-banyak. Sikit sikit nak bagi kita problem tak boleh nak komen lebih-lebih. Sabar je lah!
Untuk Kak Ret,
Semoga dilimpahkan rezeki yang melimpah ruah seluas lautan, rezeki yang tak pernah berhenti mengalir seperti air zam zam yang tak pernah berhenti mengalir ke seluruh pelusuk dunia. Aamiin..
Jom singgah blog Anak Omak :
anakomak6.blogspot.com
. Lama tak baca kisah Uyum. Terhibur tau baca kisah Uyum dalam blog Kak Ret. Dalam blog Kak Ret banyak kisah jalan-jalan, makan-makan. Kadang boleh terpengaruh. Jaga-jaga..
Doa murah rezeki yang melimpah ruah, perkongsian Neelofa
Ya Allah yang Maha Pemurah,
Maha Perancang,
berikanlah aku rezeki seluas langitMu,
rezeki yang berkat,
rezeki yang tidak pernah putus seperti air Zam-Zam Mu,
rezeki yang bertebar ke seluruh dunia seperti bertebarnya air Zam-Zam Mu,
rezeki yang membawa kebaikan,
yang membawa aku ke syurgaMu,
rezeki yang tidak disangka-sangka,
rezeki yang menjangkau akal-fikiran,
rezeki yang membantu aku untuk berdakwah,
rezeki yang boleh membawa aku, keluarga, sahabat, guru-guru, dan semua yang mengenali aku ke syurga.
Aamiin...


Krim losyen Allano Amway ni pernah viral. Bukan krim Allano je pernah viral, deodorant Amway pun viral sebab Neelofa pakai. Neelofa pakai apa je yang tak viral kan.
Persoalannya, bagus ke Allano lotion Amway ni? terpengaruh sebab tengok Losyen Tangan & Badan ALLANO macam best je pakai. Anak buah ada jual, tengok dia asyik review je, kita pun terjebak sama. Bukan jenis losyen tangan & badan yang biasa.
Losyen Tangan & Badan ALLANO @ALLANO Hand & Body Lotion
Sejenis losen berasaskan buih  dan berbuih pekat dengan formula melembap secara mendalam yang menyamankan dan melembapkan kulit yang pecah-pecah lagi kasar. Ia juga mencipta perisai yang melindungi daripada kotoran dan kehilangan lembapan untuk menjadikan kulit rasa lembut, licin dan menyegarkan kulit.
Losyen Tangan & Badan ALLANO Menjimatkan
Disebabkan Losyen Tangan & Badan ALLANO ni jenis berbuih tu yang nampak menarik. Macam sabun pun ada. Tekan sekali pun dah banyak keluar. Jimat sangat boleh tahan berbulan-bulan guna.
Losyen Tangan & Badan ALLANO mudah serap dan tak melekit
Walaupun tekan sekali pump tu dah banyak, sapu pada kulit dalam kuantiti banyak pun tak rasa melekit lansung. Kulit sentiasa rasa lembap. Recommend sangat untuk mereka yang ada masalah kulit kering.
Sebenarnya allano lotion for eczema husband. Bukan mudah nak cari ubat untuk eczema ni kan. Kena try and error cuba produk yang sesuai. Malangnya tak sesuai untuk kulit dia. Bila dia tak pakai, tak kan saya nak simpan buat tukun.
Saya pun ambil alih guna. Ada luka, gatal-gatal ke, kaki merekah sikit atau bahagian kulit kasar tu saya sapu Losyen Tangan & Badan ALLANO ni. Syukur berkesan untuk kulit saya. Cepat je elok masalah kulit tu. Taklah saya membazir beli.
Tak ada masalah kulit pun boleh guna untuk kekalkan kelembapan kulit. Losyen Tangan & Badan ALLANO sesuai untuk kulit normal hingga kering.
Kelebihan Losyen Tangan Dan Badan ALLANO Amway
1. Melembapkan jauh ke dalam untuk vitaliti kulit
ALLANO Hand & Body Lotion didatangkan dalam bentuk aerosol yang mudah digunakan. Mengandungi tiga bahan penjagaan kulit bermanfaat iaitu :
Lanolin – Mudah menembusi kulit dan mampu menyerap air
Alantoin – Secara tradisional dikenali sebagai sebatian penyembuhan. Manfaat antikedutannya menjadikan kulit lembap dan bertenaga
Silikon – Ialah bendalir ringan sejernih air dengan kesan mengekalkan lembapan. Bekas yang baru dan dipertingkatkan lebih selamat, membolehkan produk digunakan dengan lebih mudah.
2. Megimbangi kelembapan kulit untuk lembapan semula jadi
ALLANO Hand & Body Lotion membantu melegakan dan melicinkan kulit yang pecah-pecah dan kasar serta mengekalkan keseimbangan lembapan semula jadi kulit. Ia mudah disapu, tiada tumpahan atau kebocoran dan cepat diserap.
ALLANO Hand & Body Lotion membentuk perintang lembapan untuk menangkis air dan mengekalkan keberkesanan bahan-bahan lain serta membolehkan kulit bernafas.
Bahan-bahan Losyen Tangan & Badan ALLANO
Air, PPG-5-Ceteth-20, Isobutane, Isopropyl Palmitate, Stearic Acid, Cetyl Acetate, Cetearyl Alcohol, Triethanolamine, PEG40 Sorbitan Peroleate, Polysorbate 60, Propylene Glycol, Fragrance, Glyceryl Stearate, Diazolidinyl Urea, Carbomer, Acetylated Lanolin Alcohol, Allantoin, Phenyl Trimethicone, Methylparaben, Propylparaben, Stearamidoethyl Diethylamine.
Kandungan
250ml
Cara Penggunaan Losyen Tangan & Badan ALLANO
Goncang sebelum menggunakan dan sapu di bahagian kulit yang diingini.
Allano lotion function
Jerawat
Eczema
Parut
Baby
Stretch mark
Langkah keselamatan menggunakan Losyen Tangan & Badan ALLANO
Jangan gunakan produk di luar tujuan yang dimaksudkan.
Elakkan terkena mata.
Hentikan penggunaan serta-merta dan berjumpa dengan doktor jika anda mempunyai kerengsaan kulit berlaku.
Jangan sapu pada kulit yang merekah.
Jauhkan daripada kanak-kanak.
Cara Penyimpanan
Tutup dengan baik selepas guna dan simpan pada suhu bilik. Elakkan daripada terdedah kepada cahaya dan haba.
Harga Allano amway | Allano amway price
RM45 (Retail Price)
RM36 (Member price)
Nak beli Losyen Tangan & Badan ALLANO atau nak jadi ahli boleh hubungi :
Fatin
011-32094778
sumber info :
Amway Malaysia


Sebelum Naik Cameron Highlands Singgah Sebentar Di Lata Iskandar

Sempena birthday encik suami, saya plan nak pergi bercuti. Tapi dah nak sampai masanya masih tak tahu nak bercuti kat mana. Jadi satu masalah pula sebab tak tahu nak kemana. Kejap rasa macam nak pergi Melaka. Kejap macam nak pergi Mersing, kejap nak pergi Port Dickson, kejap nak pergi Cameron Highland. Ahh sudah..mana satu nak pergi taktau!
Hujung hujung saya cakap dengan encik suami kita pergi Cameron Highland je lah. Kali terakhir pergi
Cameron Highland tahun 2014
. Lama dah! Kiranya pilihan yang tepat lah kita pergi Cameron Highland.
Esoknya 30 Jun birthday suami, 29 Jun baru booking hotel. Sebenarnya memang nak booking last minit dapatlah murah sikit kalau ada rezeki. 2-3 hari jugalah survey hotel best Cameron Highland. Baca latest review sekali.
Alhamdulillah rezeki birthday encik suami, dapatlah booking 1 bilik. Itupun 2 room left macam tu. Stay hotel mana, nanti saya review next entry okay.
Lepas solat subuh, tak sarapan apa terus gerak. Sarapan dalam perjalanan je lah berbekalkan roti beli dekat RNR. Malas nak lewat lewatkan perjalanan sebab takut jem sampai atas nun. Faham fahamlah Cameron Highland kalau dah jem macamana kan.
Pergi masa weekdays pun tak menjamin tak jem. Tetap jem jugak okay! Sekarang ni tak kira weekday atau weekend sama jemnya kat mana-mana. Tapi weekend lagi dasyatlah jemnya. Masing masing macam balas dendam dah lama tak bercuti agaknya asyik PKP dan PKP sejak COVID-19 melanda.
Kami gerak lebih kurang dekat pukul 8:00 pagi dari Seremban. Sampai di Air Terjun Lata Iskandar (Lata Iskandar Waterfall) lebih kurang pukul 12:00 tengah hari. Berhenti 2 kali pergi toilet dan isi minyak. Rasanya ini kali kedua jejak Lata Iskandar. Ada sekali naik Cameron Highland lalu je tak berhenti singgah.
Singgah pun tak lama. Lebih kurang 10-15 minit lepas puas hati ambil gambar. Orang ramai boleh tahan juga. Ada juga yang singgah mandi manda. Budak budaklah yang suka main air. Ada kejadian yang tak diingini terjadi.
Tragedi Jun di Lata Iskandar
Saya punya mask chain tertanggal, minta tolong encik suami pinkan magnet tu semula. Masa tu kat tepi laluan. Encik suami tak perasan ada lumut tebal situ. Bila dia ketepi tak sempat nak pinkan magnet tu dia tergelincir terpijak lumut tu. Allahuakbar. Berderau darah bila dia jatuh dan orang lain menjerit Ahhh ramai ramai sebab terkejut benda jadi depan mata.
Encik suami rileks je. Saya yang risau lebih. Ye lah kan, apa apa jadi risau lah. Mujur lah tak luka ke apa. Hanya tergelincir, tapak tangan dan seluar kotor kena lumut tebal. Kalau pergi tempat yang lembap dan berair tu kena berhati-hati.
Mandi air terjun pun kena hati hati pijak batu, takut licin. Bahaya juga tu. Syukur jugalah tak luka atau sakit. Tempat jatuh lagikan dikenang, sempat ambil gambar tempat kejadian.
Lata Iskandar Waterfall entrance fee
Lata Iskandar Waterfall entrance fee FREE je. Yang susahnya nak cari parkir kereta. Kalau ada kosong tu bernasib baiklah. Dahlah jalan kecil dan kenderaan lalu lalang banyak. Kena lebih berhati hati.
Lata Iskandar Tapah atau Lata Iskandar Cameron Highland? Sebenarnya Lata Iskandar Tapah, Perak. Dah naik atas Cameron Highland tu baru masuk negeri Pahang. Kalau ke Cameron Highland ikut lalu Tapah-Cameron Highlands bolehlah singgah di Lata Iskandar ni. Cuma jalan dia berliku-liku lah.
Kalau dari utara lagi senang ikut lalu Simpang Pulai lebih elok jalannya. Selesa dan selamat. Kita dari Selatan ni memang ikut Tapah lah kan, takkan nak naik atas lepas tu patah balik. Ada lagi satu air terjun yang popular iaitu Lata Kinjang. Tapi saya tak pernah sampai situ lagi.
Sepanjang jalan menuju ke Cameron Highlands layan jalan berliku dan kena berhati hati drive. Ada kenderaan yang dipacu laju. Ada tu yang dekat selekoh pun nak memotong sampai membahayakan nyawa orang lain. Ish ish ish...
Selain jalan berliku, kiri kanan laluan ada juga orang asli di Cameron Highlands yang menjual pelbagai hasil hutan macam buah durian (mungkin tengah musim durian), petai, rebung dan ada juga hasil kraftangan.
Ikutkan hati memang nak je mandi di Air Terjun Lata Iskandar ni. Tapi fikirkan faktor umur dan tak ada kelengkapan mandi. Kita jamu mata je lah ye. Tenang melihat keindahan alam flora dan kehijauan ni. Cantik betul Air Terjun Lata Iskandar ni.
Jangan ingat ni tak ada orang ye. Sebenarnya ada orang, saya edit padam orang tersebut. Sekali imbas mungkin tak perasan di edit. Nanti ingat tak ada orang pula datang sini.
Gambar bawah ni kalau nak edit jenuh juga. Barulah nampak ramai sikit. Sekadar nak basah kaki, anak nak mandi sejukkan badan boleh mandi tempat cetek tu. Tapi awas kena hati hati dengan batu licin kat situ.
Saya taklah pergi rendam kaki. Tak kuasa nak buka kasut. Sekadar ambil gambar dan menikmati permandangan. Nak tunggu orang tak ada nak ambil gambar memang tak kan dapat lah. Kita ambil je gambar mana sempat.
Waktu sampai tengahari kat sini agak panas juga walaupun cuaca mendung.
Berdekatan Air Terjun Lata Iskandar, di laluan jalan utama di selekoh tu ada deretan kedai jual makanan, minuman dan kraftangan. Kami berhenti sekadar untuk ambil gambar dan menikmati keindahan permandangan Air Terjun Lata Iskandar.
Walaupun singgah sekejap, best juga. Jadi, sebelum naik ke Cameron Highlands ikut laluan Tapah-Highlands tu singgah sebentar di Lata Iskandar. Rugi kalau tak singgah alang-alang dah lalu tu. Percuma je!
Lepas tu kemana? Tunggu next entry!
Things to do in Cameron Highlands
Mandi manda di Lata Iskandar
Naik buaian, ATV di Cameron Adventurous ATV & Safari Park
Cameron Lavender Garden

Cameron Flora Park
Cameron Centrum Brinchang
Hotel Avillion Cameron Highlands


Letups Warna Inai Che Ta Maroon Rose Special Edition

Di sini rancak, di sana rancak isu inai viral sekarang. Yang saya tahu inai yang tengah hype sekarang inai Che Ta dan inai Neelofa lah. Inai lain macam tak perasan pula. Ada yang kata pakai inai, warna kuku jadi macam kena sepit pintu lah, derhaka cara pakai lah, kenapa inai tak sekata lah.
Macam - macam hal.
Dia macam ni, sebenarnya hasil pakai inai tu berbeza pada setiap orang. Bergantung pada setiap individu tu. Jenis kuku cantik, warna kulit cerah nampak cantiklah dia. Tengok orang pakai cantik, saya pun nak terjebak jugalah pakai inai.
Kalai terakhir pakai inai masa kahwin. Lama dah tu. Nak kata minat sangat tu tak ada lah. Cuba pakai inai Che Ta. Sebab nak membelinya pun dekat. Alang-alang encik suami beli
ayam geprek kat ZA Cafe
, kita pun tumpanglah kirim beli inai Che Ta sekali.
Harga inai Che Ta
Ingatkan nak beli inai Che Ta RM15 sebotol tu je. Konon nak cuba je lah. Pek RM15 tu tak ada kata encik suami. Dia beli je Inai Che Ta special edition harga RM30 sekotak warna maroon rose. Tak pasti pulak ada pilihan warna lain atau special edition warna ni yang specialnya.
Kotak packaging dia exclusive sangat. Warna kotak mengikut warna tema inai Che Ta. Dengan pakaian tradisional tu. Wahh sangat kan.
Dalam kotak special edition combo ni ada dua kotak dalamnya. Kotak packaging dalam ni pun cantik juga. Warna dan corak menarik.
Inai Che Ta didatangkan dalam bentuk botol bermuncung tirus yang bertutup untuk memudahkan pemakaian inai, kemasan inai dan penyimpanan inai.
Nas Zahrin dan Rozita Che Wan bersama hasilkan inai instant Mazaville dengan harga inai Che Ta yang berpatutan. Warna inai Che Ta ni pun cantik, maroon rose persis warna inai asli.
Excited nak pakai inai Che Ta sebab tengok warna dia letup! Balik rumah tu terus pakai. Kecewa sikit sebab macam bertompok-tompok hasilnya. Itulah tak ikut peraturan pakai inai. Saya kikis guna pengikis kuku, lepas tu buff kuku. Baru pakai semula.
Cara pakai inai Che Ta
Buff kuku dengan permukaan kasar
Pakai inai dan sekata kan. Tebal sikit pun takpa, nanti kering dia akan nipis sekata.
Pakai sampai betul-betul kering. Saya pakai 1 jam lebih.
Tanggalkan lapisan inai
Buff sekali lagi guna buff permukaan licin
Nak effect bersinar, boleh polish kuku
Mudah untuk tanggalkan inai yang dah kering. Beginilah rupa inai yang dah kering. Dari tebal dia jadi nipis dan melekap pada kuku.
17 Julai 2022
Lepas saya tanggalkan lapisan inai, saya tak buff dan tak polish, lepas tanggalkan lapisan inai saya terus basuh. Warna inai Che Ta melekat betul dan tak luntur lansung.
Inilah hasilnya selepas cuci tanpa buff dan tanpa polish. memang letup warnanya. Suka suka suka. Warna inai pun sekata je. Barulah okay percubaan kedua. Jangan silap pakai, confirm tak cantik. Jadi, jangan derhaka! Sila buff dulu kuku sebelum pakai.
17 Julai 2022
Ingat Inai letups, Ingat Che Ta
Begitulah slogan inai Che Ta. Tak dinafikan memang warna maroon rose inai Che Ta letups! Walaupun kuku saya kuku cawan je. Don't care! Siapa yang berkuku gelas tu mesti lagi cantik pakai inai macam ni. Agak comot sikit pakai. struggle juga nak pakai inai ikut acuan kuku tu. Tak sah kalau tak comot.
Kalau pakai 2 lapis ni mesti lagi cantik warnanya gelap sikit. Tapi pakai selapis pun dah rasa cantik sangat warnanya, kan?
Dalam masa seminggu saya pakai, warnanya tak terus luntur jadi oren. Cuma hujung je yang kelihatan oren sikit. Masih lagi warna merah maroon yang cantik. Cuma itulah, kuku cepat pulak bertumbuh.
22 Julai 2022
Beberapa hari selepas tu, saya buff bagi hilangkan kesan gelap tu. Baru warna sekata tapi warna pudarlah sikti jadi oren. Kalau taknak buff, warna maroon rose tu maintain lama sikit lah.
29 Julai 2022
Inai Che Ta sah solat
Inai Che Ta adalah inai pertama yang melakukan ujian terhadap kuku manusia sebenar. Produk inai terbabit diiktiraf telap air dan sah penggunaannya dalam solat daripada pihak Fakulti Perikanan dan Sains Makanan, Universiti Malaysia Terengganu pada 14 September.
rujuk : https://www.hmetro.com.my/setempat/2022/09/882761/inai-che-ta-telap-air-sah-solat
Teringat pula pokok inai kat kampung encik suami. Susah nak cari pokok inai sekarang ni kan. Nanti bolehlah kita cuba-cuba buat inai tradisional juga. Campur dengan air teh dan juga limau kesturi ikut petua orang lama-lama untuk jadikan inai pekat.


Melrose Young Living Essential Oils

Stok Essential Oils (EO) Young Living dah menyusut. Tak tahu nak topup EO apa. Mostly saya gunakan untuk diffuse je lah. Kegunaan topikal sangat jarang kecuali kalau sakit perut (
EO digize
) atau sakit kepala (
EO Peppermint atau Spearmint
).
Saya beli 3 EO baru iaitu Melrose, Citrus Fresh dan Palmarosa. EO Citrus Fresh dan Palmarosa nanti saya update satu-satu. Kita cerita EO Melrose Young Living ni dulu lah ye.
Melrose Young Living Essential Oils
Melrose adalah campuran minyak pati Melaleuca alternifolia (Melaleuca), Melaleuca quinquenervia (Naouli), Rosmarinus officinalis (Rosemary) dan Syzygium aromaticum (Clove) dengan ciri-ciri yang membersihkan. 100% pure essential oil. Melrose menyediakan perlindungan terhadap masalah kulit.
Cara penggunaan Essential Oils Melrose
Topikal
 : Cairkan 1 titis Melrose dengan 1 titis V-6 atau minyak zaitun dan sapu pada bahagian yang diinginkan mengikut keperluan.
Aromatik
 : Baurkan sehingga 30 minit, 3 kali sehari menggunakan diffuser
Bau EO Melrose
Baunya seperti macam EO R.C, berangin dan berempah. Macam bau minyak angin tapi dengan aroma rempah dan ala citrus yang sedap menyegarkan.
Bila diffuse, baunya mampu menghapuskan bau busuk dan membersihkan udara terutamanya selepas memasak. Kadang bau tu boleh tersebar satu rumah dan melekat lambat nak hilang. Jadi, elok sangat diffuse EO Melrose ni. Bau pun best.
Kalau buat kerja dalam bilik, nak udara segar tak nak mengantok saya diffuse juga EO Melrose selain gunakan peppermint dan spearmint. Sesekali tukar aroma.
Selain itu, EO Melrose dikatakan sangat bagus untuk merawat kulit seperti parut, luka, gatal, terkena gigitan serangga, kulit terbakar dan lain-lain lagi. EO Melrose membantu memperbaiki tisu kulit dengan cepat. Tapi kena dilute dulu dengan carrier oil ye baru sapu ye.
Melrose Young Living price
 RM120 (Retail price). Saya dah jadi ahli since 2019, jadi dapatlah harga ahli lebih murah dari retail price. Itu yang untung kalau jadi ahli. Tak menjual sangat sebab pakai untuk diri sendiri je lah.


Singgah Sebentar Di Menara Condong Teluk Intan Perak

Ikut perancangan, sebelum balik rumah nak singgah rumah kakak di Sabak Bernam. Sebelum sampai ke Sabak Bernam tu kami singgah Teluk Intan sekejap. Alang-alang balik ikut Tapah, why not pergi Menara Condong Teluk Intan.
Konon nak cari makan kat Tapah tapi tak jumpa kedai yang berkenan semasa dalam perjalanan. Dah sampai Teluk Intan pun tak jumpa kedai lagi. Last-last makan kat rumah kakak je sudahnya.
Kali terakhir pergi Menara Condong Teluk Intan ni masa zaman sekolah rendah. Masa tu abang bawa jalan-jalan Teluk Intan sebab akak ipar orang Teluk Intan. Sekali tu je lah pernah datang. Jadi kali ni kita pergi bersama suami. Dia pun tak pernah sampai sini lagi.
Bayaran masuk menara condong
Sekadar nak bergambar sekitar Menara Condong, Teluk Intan Perak ni PERCUMA je. Tak pasti lah boleh masuk naik atas dan tak tahu juga bayaran masuk Menara Condong ni berapa. Masa saya pergi tutup. Jadi, bergambar kat sekitar luar pun cukuplah.
Menara Condong Teluk Intan, Perak
Menara Condong adalah sebuah menara jam yang terletak di Teluk Intan, Perak. Menara Condong adalah mercu tanda bandar Teluk Intan sejak beberapa lama dahulu.
Seni bina Menara Condong Teluk Intan Perak ni seakan Menara Condong Pisa. Menara Condong Pisa di Itali, Menara Condong di Malaysia.
Kini menara ini tidak digunakan lagi dan hanya menjadi tarikan pelancong yang mengunjungi bandar Teluk Intan.
Di bahagian bawahnya dihiasi dengan landskap yang indah seperti pasu bunga, lantai marmar dan kerusi rehat untuk bersantai seisi keluarga.
Sejarah Menara Condong
Menara Condong Teluk Intan, Perak, Malaysia ini dibina pada tahun 1885 dengan ketinggian setinggi 85 kaki dan terdapat 110 buah anak tangga. Walaupun telah berusia lebih 100 tahun, Menara Condong masih berdiri kukuh dan agak senget dan tercondong sedikit.
Menara ini sebenarnya adalah merupakan takungan air sebelum adanya tangki air di Changkat Jong. Bangunan tiga tingkat ini dilengkapi dengan jam besar.
Pada zaman Jepun (1942-1945) bangunan Menara Jam ini dijadikan menara kawalan untuk meninjau kedatangan musuh. Bangunan kayu ini yang digunakan sebagai bangunan ketenteraan oleh pihak Jepun telah menyebabkan kerosakan terutama pada bahagian atas.
Kini bangunan condong ini mendapat julukan Menara Condong kedua di dunia selepas Pisa di Itali. Menurut satu kajian, tujuan pembinaan menara condong atau juga dikenali sebagai Jam Tinggi adalah seperti berikut:
untuk menyimpan air bagi penduduk tempatan pada musim kemarau
dalam memastikan kemudahan pengurusan air British ditingkatkan
untuk bekalan air sekiranya berlaku kebakaran
sebagai penjaga masa
tempat raja bomoh buat ritual (sekadar gurauan)
Tangki air terletak di aras tiga yang dibuat daripada keluli setinggi 16 kaki. Tangki ini boleh memuat sejumlah 680 kaki padu air. Menara ini pernah digunakan oleh Lembaga Perancang Keluarga Negara dan Persatuan Pengakap Teluk Intan.
Kenapa Menara Condong Teluk Intan condong
Menara Condong asalnya tidaklah condong sebagaimana sekarang. Orang yang bertanggung jawab membina Menara Jam ini ialah Leong Choon Cheong atau Ah Cheong. Sebagai arkitek beliau mendapat ilham membina dengan reka bentuk demikian berdasarkan bangunan pagoda di Negara China.
Setelah 10 tahun dibina, iaitu pada tahun 1895 telah berlaku banjir besar di Teluk Intan sehingga menara ini tenggelam. Banjir yang berlaku dengan bebanan air yang berat inilah dipercayai punca menara ini mula condong ke arah Barat.
Begitulah ceritanya. Kagum dengan kekukuhan seni bina Menara Condong Teluk Intan ni. Baguslah masih dijaga dengan elok. Menara Condong ni adalah tarikan utama kalau datang Ke Teluk Intan. Walaupun sekadar singgah ambil gambar, itu pun dah terpaling Teluk Intan dah.
Menara Condong Teluk Intan mungkin lebih happening kot. Masa saya singgah, ada gerai jualan kat tepi tepi tu.  Ada juga hotel berdekatan Menara Condong Teluk Intan. Kot tak puas nak jalan-jalan explore Teluk Intan atau nak bilik view Menara Condong ke kan.
Kat Cameron Highland tak dapat nak letak tripod sebab tak rata. Nak ambil gambar berdua kena wefie je. Kali ni tempat rata dapatlah gambar potrait berdua elok sikit. Permandangan berlatar belakang Menara Condong tu yang mahal tu.
Sekitarnya juga ada medan selera Menara Condong. Meriah jugalah suasana dekat sini. Orang Teluk Intan tak heran dah. Tapi kalau orang luar datang sini memang sesak lah sikit. Hehe...
sumber info :
orangperak


Meriahnya Pantai Bagan Lalang (Sepang Gold Coast)

Dah puas menikmati angin bayu laut
Pantai Morib Banting
, kami gerak ke Pantai Bagan Lalang pulak. Macam buat lawatan pantai ke pantai pulak dah. Rindu bau laut, rindu nak tengok laut, rindu nak dengar ombak laut. I need vitamin sea!
Suasana Pantai Bagan Lalang jauh lebih meriah dan lagi ramai umat manusia. Mujur dapat juga parkir yang dekat dengan pantai.
Di pantai Morib hanya sekadar duduk di tembok, berkhemah tepi pantai tapi tak dapat mandi manda. Tapi di Bagan Lalang Sepang ni banyak aktivitinya seperti :
Berkhemah
Berkelah
Main layang-layang
Mandi laut
Itu dari permerhatian saya lah. Mungkin ada aktiviti lain lagi kat sini. Bila ramai orang macam ni rasa tak tahu nak selit celah mana. Tak selesa juga kalau duduk dekat-dekat dengan kelompok yang ramai. Kebanyakkannya yang datang sini berkelah dengan keluarga.
Ada bermacam-macam jenis jualan di tepi Pantai Bagan Lalang. Sempat jugalah kami mengopi tepi pantai. Kalau ada kerusi lipat duduk kejap tepi pantai pun syok jugakkan. Tapi tak ada. Makanya, kami singgah sekejap je lah.
Next time boleh datang berkelah pulak. Tapi rasa macam jauhlah pulak nak kesini. Pantai Bagan Lalang ni luas kawasannya. Sebab tu orang ramai suka datang sini. Kebersihan pantai pun di tahap yang bagus jugalah.
Berdekatan Pantai Bagan Lalang ada chalet. Ke resort entah. Macam best juga kalau menginap di Chalet tepi Pantai Bagan Lalang ni. On the way ke Pantai Bagan Lalang ni saya perasan ada kedai makan dan kedai ikan bakar berhampiran. Menginap hotel, resort, chalet sekitar Bagan Lalang bolehlah cuba makan kat sini.


Muzikal Lawak Superstar 3 2022

Muzikal Lawak Superstar 3 (musim ke-3)
 mula bersiaran pada hari Jumaat 22 Julai, jam 9.00 malam secara lansung dari Dewan Sri Putra Bukit Jalil. Muzikal Lawak Superstar 3 ditayangkan eksklusif di Astro Warna CH107 dan boleh distrim melalui platform On Demand menerusi Astro Box dan aplikasi Astro GO.
Muzikal Lawak Superstar 3 berlangsung selama sepuluh minggu. Pengacara Muzikal Lawak Superstar 3 menampilkan Elly Mazlein, atau lebih dikenali sebagai Kak Lina Pom Pom dan seorang lagi pengacara baharu yang akan diperkenalkan pada konsert pertama nanti.
update : Pengacara baharu, Sharnaaz Ahmad
Dato’Awie masih kekal sebagai ketua juri Muzikal Lawak Superstar 3, dibarisi juri baharu iaitu Siti Saleha dan Najip Ali.
Muzikal Lawak Superstar 3 menampilkan 12 kumpulan gabungan otai-otai seperti Achey, Roy Azman, Ali Puteh, Shiha Zikir dan ramai lagi bergabung bersama KOLs ataupun personaliti media sosial seperti Aya Amiruddin, Puspa Gomen, Qody Rani, Shidi Data dan DD Chronicle.
Bukan itu sahaja, kehadiran Sarip dan Amin dari Indonesia serta Kinjo dari Jepun turut mewarnai Muzikal Lawak Superstar 3.
MUZIKAL LAWAK SUPERSTAR 3 2022
Jumlah minggu : 10 minggu
Mula siaran : 22 Julai 2022
Waktu siaran : Jumaat, jam 9:00 malam
Siaran TV : Astro Warna CH107, Astro Box, Astro GO
Pengacara : Elly Mazlein (Kak Lina Pom Pom)
Juri tetap : Dato' Awie (Ketua juri), Siti Saleha da Najip Ali
Senarai Penuh Peserta Muzikal Lawak Superstar 3 - 2022
Kumpulan Cili
Ahli : Ali Puteh, Achey & Shiha Zikir
Kumpulan Bahroy
Ahli : Nizam Jentik Jentik, Shashic Iewan & Roy Azman
Kumpulan Ubi
Ahli: Fad Bocey, Sharif Zero & Namie
Kumpulan Ood
Ahli : Man Raja Lawak, Chiwan & Zahid
Kumpulan Arteh
Ahli : Has, Dewa & Qody Rany
Kumpulan Sobat
Ahli : Che Mat, Najua P Ramlee & Dd Chronicle
Kumpulan Ngam
Ahli : Achok Chilok, Wan Wala & Aya Amiruddin
Kumpulan Wisel
Ahli : Wan Gegau, Salman Al-Farisi & Iskandar Norzaman
Kumpulan Joki
Ahli : Gomok Gahai, Fuad Nasirr & Beby Acha
Kumpulan Benjo
Ahli : Noxx Hazwan, Filzah Azmi & Kinjo
Kumpulan Selit
Ahli : Ajo, Azmir Aziz & Shidi Data
Kumpulan Abioso
Ahli : Sarip, Amin & Puspa Gomen
Minggu Pertama
Tarikh Siaran : 22 Julai 2022
Tema : Waktu Malam di Bandaraya
Superstar Gempak of The Week 1 : Ubi
Peserta Bottom 3 : Joki, Sobat, Selit
Peserta Tersingkir : Tiada Penyingkiran
Minggu Ke-2
Tarikh Siaran : 29 Julai 2022
Tema : Pusat Riadah/Rekreasi/Sukan
Superstar Gempak of The Week 2 : Ood
Peserta Bottom 3 : Benjo, Sobat, Joki
Peserta Tersingkir : Benjo & Sobat
Minggu Ke-3
Tarikh Siaran : 5 Ogos 2022
Tema : Institusi Pendidikan
Superstar Gempak of The Week 3 : Ubi
Peserta Bottom 3 : Joki, Abioso, Ngam
Peserta Tersingkir : Abioso
Minggu Ke-4
Tarikh Siaran : 12 Ogos 2022
Tema : Kampung
Superstar Gempak of The Week 4 : Ubi
Peserta Bottom 3 : Joki , Ngam , Wisel
Peserta Tersingkir : Joki
Minggu Ke-5
Tarikh Siaran : 19 Ogos 2022
Tema : Hub pengangkutan
Superstar Gempak of The Week 5 : Cili
Peserta Bottom 3 : Ngam, Selit, Arteh
Peserta Tersingkir: Selit
Minggu Ke-6
Tarikh Siaran : 26 Ogos 2022
Tema : Tempat Bersejarah
Superstar Gempak of The Week 6 : Ubi
Peserta Bottom 3 : Wisel, Ngam, Bahroy
Peserta Tersingkir: Tiada Penyingkiran
Minggu Ke-7
Tarikh Siaran : 2 September 2022
Tema : Tapak Pembinaan
Superstar Gempak of The Week 7 : Cili
Peserta Bottom 3 : Ngam, Wisel, Arteh
Peserta Tersingkir : Wisel
Minggu Ke-8 (Suku akhir)
Tarikh Siaran : 9 September 2022
Tema 1 : Hotel & Resort
Tema 2: Pusat Perubatan & Pemulihan (Bersama Selebriti Jemputan)
Bahroy : Marissa Yasmin
Arteh : Ruminah Sidek
Ood : Syanie
Ubi : Fattah Amin
Ngam : Liza Abdullah
Cili : Yoe Parey
Superstar Gempak of The Week 8 : Cili
Peserta Bottom 3 : Ngam, Bahroy, Arteh
Peserta Tersingkir : Ngam
Minggu Ke-9 (Separuh akhir)
Tarikh Siaran : 16 September 2022
Tema 1 : Kawasan larangan
Tema 2 : Pusat perniaagaan
Superstar Gempak of The Week 9 : Ubi
Peserta Bottom 3 : Bahroy, Arteh
Peserta Tersingkir : Arteh
Final Juara Muzikal Lawak Superstar 3
Tarikh Siaran : 23 September 2022
Tema 1 : Benua
Ood : Eropah (4 star)
Cili : Afrika (4 star)
Bahroy : Amerika (4 star)
Ubi : Australia (5 star)
Tema 2 : Bebas
Ood : 4 star
Cili : 4 star
Bahroy : 4 star
Ubi : 5 star
Keputusan Penuh Akhir Muzikal Lawak Superstar 3 2022
Juara akan membawa pulang wang tunai sebanyak RM150,000, naib juara pula akan meraih RM RM75,000, tempat ketiga dan tempat keempat masing-masing akan menerima hadiah wang tunai sejumlah RM50,000 dan RM25,000.
Juara : Ubi
Naib Juara : Cili
Ketiga : Bahroy
Keempat : Ood
Superstar paling gempak : Shiha Zikir (Cili)


Naik Buaian Cameron Adventurous ATV & Safari, Tarikan Menarik di Cameron Highlands

Memandangkan masih awal dan belum sampai masa untuk check in Hotel. Lepas singgah sebentar di
Air Terjun Lata Iskandar
, tempat pertama kali pergi adalah Cameron Adventurous ATV & Safari!  Motif? Nak naik buaian cantik yang tinggi atas bukit tu je sebenarnya.
Dalam banyak-banyak tempat menarik di Cameron Highlands yang kami nak pergi, Cameron Adventurous ATV & Safari ni paling jauh sikit. Jadi, kena pergi tempat ni dululah. Esok malas dah nak ke atas. Risau jem buang masa pulak.
Sebenarnya macam baru tahu je Cameron Adventurous ATV & Safari ni. Tak tahulah tarikan baru di Cameron Highlands atau saya je yang baru tahu sebab dah lama tak jejak Cameron Highlands. Rasanya dah lama kot kan sebab bila google tahun 2020 tu dah ada orang pergi. Saya je lambat sampai. Hmmm...
Nak kesana, kami guna waze je dengan keyword Cameron Adventurous ATV & Safari. Confirm sampai! Nama lain, Cameron Adventurous Kuala Terla Tea Plantation atau Ladang Teh Cameron Valley Kuala Terla.
Cameron Adventurous ATV Safari Price
Safari Combo
RM18/ Dewasa
RM12/ kanak-kanak
ATV Combo
RM80/single
RM90/double (below 100kg)
Safari Park
RM8/ dewasa
RM5/ kanak-kanak
Swing Cameron Adventurous
RM5/ seorang
Kami ambil pakej Safari Combo (RM18 x 2 orang) + Swing Cameron Adventerous (RM5) untuk saya seorang je. Nak naik buai kena kurang daripada 100kg. Sama juga dengan nak naik ATV berdua dengan kurang berat 100kg.
Teringin nak naik ATV tapi nak jadi pembonceng je. Tapi sebab kami dah terlebih berat tak dapatlah nak naik berdua. Plus, rasa macam bajet tu overprice. Yang suka ATV extreme rides tu, cubalah pengalaman naik ATV kat sini.
Kami ride santai-santai naik landrover 4x4 je lah. Duduk je belakang diam-diam naik atas bukit nun. Lebih kurang 5-10 minit macam tu kejap je dah sampai atas.
Tapi tak rilek betul naik landrover 4x4, uncle tu bawa ikut lereng bukit macam drive on road. Risau betul! Nak ambil video guna phone pun gegar tak boleh bawak bincang! Nasib baik bawa GoPro, boleh juga rakam video. Itupun tak berapa nak stabil jugak. haihh...
Kalau ada banyak masa tak tahu nak buat apa, boleh je masuk Cameron Valley Tea ni tapi kena bayar lain. Tak boleh masuk terus sebab berpagar dan ada pondok pengawal tempat beli tiket. Saya perasan ada tangga sampai ke atas bukit. Mungkin view dari atas lebih menarik.
Naik landrover tu terus sampai atas ni. Ada photobooth menarik. Bolehlah bergambar sementara menunggu giliran naik buaian (Swing Cameron Adventurous). Punyalah panas kat atas ni sampai nak buka mata pun tak mampu weiii...
Jenuh juga menunggu giliran ni. Siapa nak naik cepat, kena standby lah beratur kat depan macam tu. Bukan siapa beli tiket awal dia dapat dulu. Tak! Bukan macam tu. Sementara menunggu giliran tu ambillah gambar sebanyak mana sementara bateri masih bernyawa.
Tiket buaian ni boleh bayar sekali masa beli tiket kat bawah awal-awal tadi. Atau boleh terus bayar masa nak naik. Manalah tahu tiba-tiba dah sampai atas ni ada yang nak naik. Boleh bayar terus kat sini je.
Untuk keselematan, kena pakai safety belt. Kang kalau jatuh naya je. Mula tu cuak jugalah. Sejak akhir akhir ni macam gayat lain macam. Pantang pergi tempat tinggi, jadi gayat tiba-tiba. Sebelum ni tak pun.
Beranikan diri jugalah. Sekali bila dah naik, tengok bawah. Lahhhh..taklah tinggi mana. Dalam gambar macam nampak tinggi je kan. Tinggi tu taklah tinggi sangat disebabkan dia lereng bukit je.
Dah naik tu, pekerja tu akan bagitahu 5 minit untuk ambil video atau gambar. Okaylah tu kan RM5 untuk 5 minit. Posing lah macamana pun. Kekok rasa nak ambil gambar berposing kat situ dengan banyak mata-mata memandang. Biasa-biasa je lah. Dengan tahan panas lagi satu hal.
Nak naik buaian sangat kan. Jadilah sekali naik alang-alang dah sampai tu. Entah bila lagi nak sampai kan. Dah puas hati duduk atas buaian 5 minit, lepas tu tunggu landrover yang bawa penumpang naik sampai. Lepas tu dia akan bawa ke Safari Park. Macam mini zoo lah kiranya.
Betul-betul mini. Tempat dia kecil je. Pusing tak sampai 5 minit habis. Tapi tak bosan lah sebab boleh berinteraksi dengan haiwan yang ada, boleh bagi makan.
Dalam ni banyak betul arnab. Gebu gebu geram je tengok tapi bau dalam ni kurang enak lah sikit. Bau macam macam binatang ada. Nak masuk kena bagi tiket dulu. Tiket yang beli awal-awal tadi.
Ambillah sekeping gambar si arnab ni. Tahi arnab bersepah. Patutlah bau tempias sana sini. Nasib comel. Dekat dekat jugalah dengan dorang ni. Main-main. Hulur jari pun dorang ingat makanan. Agaknya dorang dibiarkan lapar so pengunjung boleh bagi makan.
Ada kambing juga. Tapi macam kurang aktif je dorang ni.
Ada banyak jenis ayam dan burung dalam satu sangkar besar. Ada juga burung merak. Tunggu dia mengepak macam lamberrt lagi. Ambil gambar ayam ni, unik rupa paras dia. Ada banyak lagi haiwan lain. Seronok jugalah datang Cameron Adventurous ATV & Safari.
Tarikan Cameron Adventurous ATV & Safari dah tentunya Swing Cameron Adventurous tu. Untuk orang dewasa seronoklah. Semata-mata nak bergambar kat buaian tu kan. Seronok juga bawa anak-anak sebab ada Safari Park.
Berbaloilah kot dengan harga tiket dan aktiviti yang ditawarkan. Okay next...Kemana kita?
Cameron Adventurous ATV & Safari
Cameron valley tea house 3, Jalan besar Kuala terla
39000 Cameron Highlands, Pahang, Malaysia
Things to do in Cameron Highlands
Mandi manda di Lata Iskandar
Naik buaian, ATV di Cameron Adventurous ATV & Safari Park
Cameron Lavender Garden
Cameron Flora Park
Cameron Centrum Brinchang
Hotel Avillion Cameron Highlands


Nak Kulit Muka Cantik Pilihlah Produk Skincare Yang Betul

Dulu zaman study, pernah mengalami masalah kulit muka berminyak dan berjerawat teruk. Sebabnya salah pilih produk skincare. Kalau ingatkan balik rasa seram nak tengok kulit muka sendiri. Dulu kurang ambil tahu sangat tentang produk skincare ni.
Asal tengok iklan, mudah sangat terpengaruh tanpa mengkaji dulu.  Itulah kesilapan saya dulu.
Pengalaman salah pilih produk skincare
Produk apa biarlah rahsia. Tapi macam tak wujud dah rasanya produk tu, saya pun lupa apa namanya entah. Seingat saya, masa tu guna trial pek dalam bekas kecil kecil tu satu set. Ada krim pencuci muka (sabun), toner, krim siang dan krim malam.
Taknak sejarah berulang kembali. Sekali dah terkena memang berhati-hati pilih produk yang betul. Paling penting kena semak ingredient dalam sesuatu produk tu. Sesuai ke tidak untuk kulit kita sebab jenis kulit setiap orang berbeza. Mungkin sesuai untuk orang lain tapi tak sesuai untuk kita.
gambar beberapa tahun kebelakang. Kulit masih kusam dan dalam proses merawat kulit
Pernah tak rasa macam takut atau ragu-ragu nak cuba produk skincare? Mesti pernah kan. Takut nanti tak sesuai dengan kulit atau membahayakan kulit. Paling kena elak produk yang ada paraben. Bukan je membahayakan kulit, lepas tu kulit jadi tak seperti yang kita inginkan. Membazir duit dan membazir masa juga.
Tapi apa-apa pun kena juga pakai skincare. Paling tidak pencuci muka dan pelembap (moisturiser) muka tu penting. Biasanya orang malas pakai moisturiser ni sebab kebanyakkannya moisturiser yang ada dipasaran adalah oily based.
Bila pakai jadi melekit dan menyebabkan pori kulit muka tersumbat dan seterusnya jerawat pun muncul. Baru sapu dah melekit, apatah lagi berpeluh. Dah tentu macam kurang selesa dan jadi malas nak pakai moisturiser. Betul tak?
Nak kulit cantik tapi itulah...sedih bila produk skincare taknak bagi kerjasama pula. Kecewa dan automatik jadi kurang yakin dengan diri sendiri nak berhadapan dengan orang bila keluar rumah.
Pemilihan Moisturiser yang betul
Nak kulit cantik sihat tapi malas nak pakai moisturiser sebab berminyak. Kalau ada macam tu kenalah pilih moisturiser jenis water based, non-comedogenic dan no paraben. Jenis water based ni dia mudah menyerap, tak melekit dan selesa dipakai. Ringan pada kulit dan rasa macam tak pakai sebarang krim.
Kalau kau orang pernah merasai pengalaman atau takut nak mencuba produk skincare disebabkan masalah macam saya sebelum ni. Penting ye pilih produk skincare yang betul. Jangan jadi macam saya.
Untuk pemilihan moisturiser, saya akan pastikan moisturiser yang water based, non-comedogenic, Paraben-Free, Sulfate-Free, Alcohol-Free dan tidak menyumbatkan pori-pori kulit muka. Saya dah jumpa produk skincare yang terbaik untuk kulit berminyak dan tidak melekit iaitu Hansaegee Nature Aqua Whitening Cream.
Aqua Whitening Cream ingredients
Water
, Cyclopentasiloxane, Cyclohexasiloxane, Glycerin, Butylene Glycol, Dimethicone,
Niacinamide
, Sodium Chloride, Camellia Japonica Seed Oil, Prunus Armeniaca (Apricot) Kernel Oil, Betaine, Allantoin, Cetyl PEG/PPG-10/1 Dimethicone, Disodium EDTA, DMDM Hydantoin, Citrus Aurantium Bergamia (Bergamot) Fruit Oil, d-Limonene, Linalool Centella Asiatica Extract, Cornus Officinalis Fruit Extract, Vitis Vinifera Fruit Extract, Portulaca Oleracea Extract, Angelica Acutiloba Root Extract, Diospyros Kaki Leaf Extract, Ganoderma Lucidum Extract, Xanthium Strumarium Fruit Extract, Gentiana Scabra Root Extract, Sophora Angustifolia Root Extract, Achyranthes Japonica Extract, Arclium Lappa Seed Extract, Paeonia Albiflora Root Extract, Panax Ginseng Root Extract, Phenoxyethanol
Saya dah cuba sejak tahun lepas lagi 2021, dah sampai sekarang dah masuk bekas ketiga dah. Untuk keluaran yang bekas kedua dan ketiga ni sama, ada bahan tambahan dan lebih banyak kandungannya. Ada bahan water dan niacinamide tu sangat sesuai untuk kulit yang berminyak. Juga boleh kawal pengeluaran minyak berlebihan yang menyebabkan jerawat muncul.
Aqua whitening cream water based, muka nampak glowing
Pelembap muka ada niacinamide terbaik untuk kulit berminyak
  Boleh baca kedua-dua review saya sebelum ni dan sebab itulah saya memilih untuk terus menggunakan
Hansaegee Nature Aqua Whitening Cream
 sampai dah 3 bekas dah! Produk bagus, why not kita teruskan pakai.
Aqua Whitening Cream ( Moisturising & Whitening treatment)
Saya suka guna bukan hanya sebab bagus. Hansaegee Nature Aqua Whitening Cream ni sejenis krim pelembap (moisturiser) yang unik, ada titisan air muncul selepas krim disapu pada kulit muka. Krim lain macam tak pernah nampak lagi ada kesan macam ni. Magic kan, sapau sapu keluar air. Itu yang rasa excited nak pakai setiap hari. Saya pakai 2 kali sehari pagi dan malam sebelum tidur.
Tekstur moisturiser cream yang ringan dan selesa dipakai sepanjang hari. Tidak melekit lansung selepas pakai. Berpeluh pun tak risau dah sebab moisturiser Hansaegee Nature Aqua Whitening Cream yang mengandungi niacinamide ni mampu mengawal minyak berlebihan. Tahu je lah kan bila dah berpeluh tu minyak pun sama naik.
Walaupun aqua whitening cream ni mudah meresap dan tidak melekit tapi dia memerikan kelembapan kulit yang bagus. Rasa kulit lembap dan lembut serta anjal (meremajakan kulit). Selain tu, bahan niacinamide ni juga fungsi dia memutihkan kulit dan sekaligus sekatakan tona warna kulit.
Kelebihan Menggunakan Hansaegee Nature Aqua Whitening Cream
Melembap dan menghidrasi kulit.
 Mengawal sebum dan minyak berlebihan pada kulit.
Meredakan kemerahan dan kulit rosak terbakar akibat terdedah kepada cahaya matahari.
Mengurangkan saiz liang pori-pori kulit.
Memperbaiki dan mencerahkan kulit yang tidak sekata serta merawatt pigmentasi kulit.
Aqua Whitening Cream sesuai untuk semua jenis kulit
Hansaegee Nature Aqua Whitening Cream Sesuai untuk  semua jenis kulit. Jenis kulit berminyak, kulit kering mahupun kombinasi (gabungan dari beberapa jenis kulit) serta normal boleh menggunakannya.
Bagus sangat, kan? Sejak guna Aqua whitening cream saya tak risau lagi kulit kering atau cik Jerawat nak muncul. Dulu pemalas nak pakai moisturiser tapi sekarang tak pernah skip pakai moisturiser. Suka tengok kulit muka sihat dan terhidrasi gitu.
Kalau kau orang jenis yang tak berani nak mencuba produk takut tak serasi dengan kulit, saya recommend Aqua whitening cream Hansaegee Nature ni. Selamat digunakan dan pelembap terpaling best pakai. Menepati ciri-ciri pelembap yang saya suka.
Panas pun tak ada hal. Selesa dan tak risau bila berpeluh, pori tak tersumbat dan jerawat tak muncul. Dalam masa yang sama merawat kulit. Keluar rumah pun tak payah bersiap lama nak makeup bagai. Saya dah kurang guna foundation untuk cover kulit kusam dan parut jerawat.
Pakai moisturiser dan sunscreen dah boleh tampil yakin keluar rumah. Kalau dulu, sumpah tak yakin lansung, nak bergambar pun segan. Zaman study zaman kulit bermasalah. Dengan double chin tak pandai nak sorok tu. Haishhh...Murung bila tengok gambar dulu.
Dulu zero bab product skincare ni. Sekarang walaupun berlambak di pasaran banyak maklumat yang boleh kita kaji sebelum membeli. Jadi, nasihat saya pilih produk yang betul. Sekarang dah boleh senyum dan tampil dengan yakinnya. Tak payah calit calit foundation pun takpe!
Kalau ada yang masih tak tahu nak pilih produk skincare terutamanya moisturiser,  saya sarankan cuba guna Hansaegee Nature Aqua Whitening Cream yang sesuai untuk semua jenis kulit. Paling penting water based, tak melekit dan buatkan kita rasa selesa. Bukan cakap kosong ye. Dah masuk jar ketiga saya guna dah.
untuk pembelian :
Pembelian Aqua Whitening Cream
Brand : Hansaegee Nature
Website :
www.hansaegee.com/shop
Instagram:
https://www.instagram.com/hansaegeenature
Facebook :
https://www.facebook.com/HansaegeeNature
Youtube :
https://www.youtube.com/c/HansaegeeNatureMalaysia


NEEDS Keratin Hair Spray Serum Jadikan Rambut Lembut Dan Wangi

Kuat sungguh pengaruh TikTok ye. Dulu bahaya shopee, sekarang bahaya buka aplikasi TikTok. Cepat betul terpengaruh dengan review TikTokers, terus cari kat Shopee sebab nak bandingkan harga dan survey dulu.
TERberkenan dengan NEEDS keratin hair spray serum ni. Asyik lalu lalang kat FYP (For You Page) je. Mana tahan selagi tak beli. Lalu add to basket first lah. Ada bajet, terus membeli.
NEEDS keratin hair spray serum ada 3 jenis warna, setiap warna berbeza bau tapi fungsi dia sama iaitu merawat rambut.
NEEDS keratin hair spray serum
Purple : Strong sweet lavender
Sugar Rush (pink) : Strong sweet cotton candy
Candy Crush (blue) : Soft sweet apple candy
Terpaling fungsi untuk dapatkan rambut lembut dan wangi. Bukan sekadar melembutkan dan mewangikan rambut je katanya. Itu yang mudah terpengaruh tu. Saya dah tentu lah pilih warna pink, sihatimerahjambu kan. Bau dia memang sweet.
What is a good smoothing serum for hair
Kaya dengan Vitamin E (Rich in Vitamin E)
Melembapkan rambut (Moisturizes Hair)
Mengawal rambut gugur (Control Hair Loss)
Memperbaiki rambut bercabang (Repair Split Ends)
Menggalakkan pertumbuhan rambut (Boost Hair Growth)
Pelindung haba (Heat protectant)
NEEDS keratin hair spray serum sesuai untuk rambut rosak seperti di atas. Boleh digunakan untuk rambut lurus mahupun keriting.
NEEDS keratin hair spray serum ingredients
Castor Oil
Deionized
Water Polyquarternium-39
Vitamin E
Keratin Panthenol
Dimethicone
Fragrance
Citric Acid
Methylchloroisothiazolinone
How to use NEEDS keratin hair spray serum
Goncang sebelum digunakan. (Shake well before use)
Gunakan semasa rambut masih lembap. (Use on damp hair)
Semburkan pada rambut. (spray all over the hair from lengths to ends) * Pastikan tidak terkena pada kulit kepala
Disarankan guna setiap hari selepas cuci rambut.
Selepas cuci rambut, agak agak nak kering tu saya baru spray pada rambut. Gembur gembur sikit rambut. Ehh.macam tanah pula nak digembur-gembur. Tak jumpa perkataan yang sesuai. Lepas tu guna jari pun boleh sikat-sikat rambut.
Beberapa minit lepas tu, terus rambut macam, wow! lembutnya rambut. Dari rambut rata terus macam ber volume. Dahlah lembut, wangi pulak tu! Haishhh..senang betul cairkan hati kita.
Botol dia comel je tapi fungsi ya amat! Rambut pun dah kurang gugur di lantai. Tahu je lah rambut perempuan ni boleh merata dia pergi seluruh lantai. Jenuh nak sapu hari hari kadang. Dah kurang gugur ni lega lah sikit. Boleh bagi feedback positif lah kiranya kan.
selepas digoncang
NEEDS Keratin Hair Spray Serum
WM RM29.90 | EM RM31.90
Tapi ada juga sisi gelap NEEDS keratin hair spray serum ni yang saya kurang berkenan. Lepas sembur tu, lebihan spray yang jatuh ke lantai akan buatkan lantai jadi licin. Terpaksa lap.Licin yang ada potensi bakal terjatuh. Lebih baik spray dalam bilik air, lepas tu boleh bilas lantai dengan air sabun.
Lagi satu yang tak bestnya, spray tu tak mesra pengguna. Susah nak tekan penyembur tu. Selepas beberapa kali guna, ada part tertanggal dalam spray tu. Last-last tak boleh guna penyembur tu kena ganti baru.
Sementara nak ganti spray baru, saya curahkan pada tapak tangan dan sapu-sapu pada rambut. Dah terdesak sangat terpaksalah buat cara macam tu.
Spray ni didatangkan sekali dengan lock spray. Jadi, tak ada istilah tertekan atau leaking bila letak dalam beg travel. Okaylah, cuma spray dia tu kena impove sikit supaya lebih mudah nak spray.


NESCAFÉ GOLD Cappuccino Ice Cream Stick

Dalam perjalanan balik kampung masa Hari Raya Aidiladha haritu singgah sebentar di Petronas. Pesan pada encik suami beli air. Sekali dia beli aiskrim juga,
NESCAFÉ GOLD Cappuccino Ice Cream Stick
. Katanya, bolehlah review tulis dalam blog nanti.
Ehhh...memahami sangattt. Begitulah suami seorang blogger. Boleh buat tajuk novel tu. Bunyi macam menarik. Hehe...
NESCAFÉ GOLD Cappuccino Ice Cream Stick
Dari segi pembungkus dia memang menarik. Menarik perhatian seorang peminat kopi cappuccino. Saya expect dalam aiskrim tu akan ada 3 layer sama macam pembungkus aiskrim.

Tapi...sangkaan saya meleset. Tak ada 3 layer macam tu. Kurang jelas mungkin. Saya suka salutan luaran yang betul betul rasa kopi. Rasa kopi yang pekat dan aiskrim vanilla yang kurang manis pada saya. Kombinasi salutan kopi dan aiskrim berperisa vanilla boleh tahan sedap juga.
NESCAFÉ GOLD Cappuccino Ice Cream Stick jenis aiskrim yang lambat cair. Saiz pun tak besar mana. Kalau lambat lambat makan pun agak lambat cair. Sedap juga perisa kopi versi aiskrim tapi saya prefer minuman lagi lah.
Harga NESCAFÉ GOLD Cappuccino Ice Cream Stick ni saya tak pasti berapa sebab bukan saya yang beli. Kalau tanya encik suami confirm dia lupa.
Nak repeat? Mungkin akan beli kalau rasa teringin.


Palmarosa Young Living Essential Oils Bau Manis Bunga Yang Menenangkan

Selain beli
EO Melrose
, saya beli juga
Palmarosa Young Living Essential Oils (EO)
. Ikut jenis warna botol, pada saya botol purple ni baunya biasanya beest-best. Macam bau EO Joy dan EO Lavender yang pernah ada dalam koleksi EO saya.
Warna botol purple nijuga agak mahal harganya. Palmarosa young living price RM 125.50 retail price. Untuk member price dapat murah lagi bawah RM100. Itu yang berbaloi jadi ahli.
Untuk topup EO, saya akan beli yang botol 15ml untuk kegunaan jangka masa panjang. Yang 5ml macam cepat sangat habis. Saya pilih bau yang macam menarik baunya berdasarkan bahan-bahan yang terkandung.
Terberkenan nak beli EO Palmarosa ni sebab Palmarosa daripada aroma bunga yang manis, geranium.
Dah tentu palmarosa essential oil smell berbau harum. Palmarosa essential oil for skin juga banyak digunakan dalam skincare products.Ini kerana ia boleh menembusi jauh ke dalam sel kulit.
Palmarosa Essential Oils Young Living
Merupakan minyak pati tunggal ( Essential Oils Singles). Juga dikenali sebagai geranium India dan serai wangi maharaja, bau Palmarosa yang bersih dan seperti tanah melegakan badan dan fikiran.
Minyak dengan haruman ceria ini berkait rapat dengan serai dan serai wangi serta sering digunakan dalam pelembap dan serum muka kerana baunya yang ceria dan manfaatnya yang memberi sokongan pada kulit.
Palmarosa essential oil skin benefits
Menyuburkan epidermis
Mengimbangi tahap kelembapan dan mengunci kelembapan masuk.
Kulit kelihatan segar, berseri, anjal dan lebih kuat
Bagus untuk mengimbangi pengeluaran sebum dan minyak pada kulit. Ini bermakna ia adalah minyak yang baik untuk merawat jerawat.
Ia juga boleh membantu menyembuhkan luka dan lebam.
Merawat kulit sensitif termasuk ekzema, psoriasis dan mencegah parut
Palmarosa essential oil spiritual benefits
Menyokong mood semasa kelemahan emosi.
Mengurangkan kekanan, kebimbangan, kesedihan, trauma serta keletihan saraf
Bagus untuk hormon, menstabilkan gejala sindrom prahaid, kembung perut dan ketidakseimbangan hormon.
Menenangkan dan menaikkan emosi serta menyahkan fikiran yang bercelaru.
Cara penggunaan EO Palmarosa Young Living
Aromatik
Gunakan minyak pati secara aromatik untuk membangkitkan semangat.
Gosok 2-3 titis minyak pati antara tapak tangan anda dan tarik nafas.
Tambah beberapa titis minyak pati ke dalam semangkuk air panas. Tutup kepala dan mangkuk anda dengan tuala. Tarik nafas dalam-dalam, secara perlahan.
Gunakan minyak pati dengan pembaur kami.
Topikal
Kebanyakan minyak pati adalah selamat dan bermanfaat untuk digunakan terus pada kulit.
Letak 2-3 titis minyak pati pada kawasan yang diinginkan dan urut. Ulang langkah tersebut jika mahu. Pastikan anda sentiasa mematuhi arahan pencairan pada label.


Berjaya Menangkap Pepatung Dalam Gambar

Setelah sekian lama tak nampak pepatung, sedang elok pepatung bersantai di ampaian cepat-cepat saya keluarkan handphone dan potretkan dia. Dapat jugalah gambar pepatung yang elok sikit. Rasanya dah lama sungguh tak nampak pepatung ni.
Terkenang zaman kanak-kanak suka tangkap pepatung lepas tu lepaskan semula. Bukan mudah ye nak tangkap gambar pepatung. Silap perkiraan langkah, pantang dia dengar bunyi atau terancam terus dia laju berlalu pergi.
Setakat yang saya tahu dan pernah tengok jenis pepatung adalah pepatung merah dan lagi satu pepatung transparent, hitam ke putih entah.
Pepatung
Pepatung dalam jawi ejaan dia adalah ڤڤاتوڠ . Pepatung in english disebut dragonfly. Pepatung adalah sejenis serangga dalam order Odonata, suborder Epicrota atau lebih tepat lagi di bawah infraorder Anisoptera.
Apakah nama nama saintifik pepatung?
Pepatung dikategorikan berdasarkan ciri-cirinya dan
anggota badan pepatung
 seperti :
mata bersegi besar
mempunyai 2 pasang sayap yang kuat dan lutsinar
berbadan panjang.
mempunyai 6 kaki seperti serangga-serangga lain, ia tetap tidak boleh berjalan.
Pepatung juga merupakan serangga yang paling laju terbang.
Pepatung adalah pemangsa berguna yang memakan nyamuk dan pelbagai serangga kecil lain seperti lalat, lebah, semut dan kupu-kupu. Ia biasanya boleh dijumpai di sekitar tasik, kolam, sungai dan tanah lembap kerana larvanya, yang juga dikenali sebagai “nimfa”, adalah bersifat akuatik.
Kitaran hidup pepatung
Pepatung betina bertelur di dalam atau berhampiran dengan air, pada kebiasaannya di atas tumbuhan terapung atau tumbuhan baru. Semasa bertelur, sesetengah spesies akan menyelam sepenuhnya untuk bertelur dalam permukaan yang baik. Telur tersebut kemudiannya menetas menjadi nimfa.
Kebanyakan kehidupan pepatung diluangkan di dalam naiad (sejenis bentuk nimfa), di bawah permukaan air, menggunakan muncung yang boleh dipanjangkan untuk menangkap invertebrata atau vertebrata lain seperti berudu, ikan dan lain-lain.
Pepatung bernafas melalui apa?
Organ pernafasan pepatung
 adalah insang. Mereka bernafas melalui insang yang terdapat di dalam rectum, dan boleh menggerakkan badan mereka dengan pantas melalui cara memaksa air keluar dari anus secara tiba-tiba. Sesetengah nimfa juga memburu di darat, satu kebolehan yang agak biasa pada zaman dahulu ketika pemangsa di bumi masih lembab.
Peringkat larva bagi pepatung yang besar boleh mencecah sehingga 5 tahun. Dalam spesies yang lebih kecil, peringkat ini hanya mengambil masa antara 2 bulan hingga 3 tahun. Apabila larva telah bersedia untuk menjalani metamorfosis menjadi dewasa,ia akan memanjat lalang air atau tumbuhan terapung.
Keadaan terdedah kepada udara menyebabkan larva mula bernafas. Kulit larva atau juga digelar sebagai kepompong akan terbuka pada bahagian yang lemah dan lembut di belakang kepala. Kemudian, pepatung dewasa akan merangkak keluar dari kulit larva yang lama lalu mengembangkan sayapnya dan terbang mencari lalat atau serangga kecil sebagai makanan.
Peringkat dewasa bagi kebanyakan pepatung hanya selama 4 bulan.
Pepatung dalam kehidupan manusia
Di Eropah, pepatung selalu dianggap sebagai satu ancaman. Di sebahagian negara Amerika Selatan, pepatung juga dipanggil metacaballo yang bermaksud pembunuh kuda memandangkan ia dilihat boleh mendatangkan bahaya kerana sesetengah spesies adalah sangat besar untuk dikategorikan sebagai serangga.
Walau bagaimanapun, pepatung mempunyai reputasi yang lebih baik di Asia Timur dan pedalaman Amerika. Di pedalaman Amerika, ia dipercayai sebagai simbol perubahan selepas berusaha bersungguh-sungguh melakukan sesuatu. Di negara Jepun pula, pepatung dianggap sebagai lambang keberanian, kekuatan dan kegembiraan, malah ia sering dipersembahkan dalam seni dan kesusasteraan terutamanya haiku.
Pepatung juga pernah digunakan sebagai ubat pada zaman dahulu di negara China dan Jepun. Di sebahagian kawasan di Bumi seperti di Indonesia, ia juga merupakan sumber makanan yang dimakan sama ada dewasa ataupun larva.
Gambar-gambar menarik tentang pepatung adalah biasa dalam Art Nouveau, terutamanya dalam mereka bentuk barang kemas. Ia juga digunakan sebagai motif dekoratif pada fabrik dan hiasan rumah
sumber :
wikipedia

Dari cerita orang dulu-dulu ada maksud pepatung masuk rumah. Macam kalau rama-rama atau kupu-kupu masuk rumah, ada tetamu nak datang. Apa maksud pepatung masuk rumah menurut Islam?


Puasa Sunat Hari Arafah 2022

Puasa Sunat Arafah 2022 Malaysia
 jatuh pada hari Sabtu 9 Julai 2022 bersamaan 9 Zulhijjah 1443Hijrah. Tarikh Hari Arafah juga sama dengan tarikh wukuf di Arafah yang merupakan kemuncak umat Islam menunaikan ibadah haji.
Waktu wukuf di Arafah
12.26pm waktu Zohor di Arafah (Mekah) 8 JULAI 2022bersamaan 5.26pm waktu Malaysia
Hari Raya Aidiladha akan disambut pada hari Ahad, 10 Julai seperti yang telah diumumkan oleh Penyimpan Mohor Besar Raja-Raja. Umat Islam dianjurkan puasa sunat Tarwiyyah  pada hari kelapan Zulhijjah iaitu Jumaat dan puasa sunat Arafah pada Sabtu.
sumber :
mysumber
Alhamdulillah syukur rakyat Malaysia  berpeluang menunaikan ibadah haji tahun ni setelah 2 tahun dibekukan ketika COVID-19 melanda.
Puasa Sunat Arafah
Puasa Hari Arafah adalah puasa pada hari ke 9 Zulhijjah yang disunatkan bagi mereka yang tidak melakukan ibadah haji. Mereka boleh memanfaatkan kemuliaan hari Arafah dengan berpuasa sunat, berzikir dan melakukan amalan-amalan sunat lain.
Niat Puasa Hari Arafah
*نَوَيْتُ صَوْمَ غَدٍ مِنْ يَوْمِ الْعَرْفَةَ سُنَّةً لِلِّهِ تَعَالَى*
Daku berniat puasa hari Arafah, sunat kerana Allah Ta’ala.
atau
1. Sahaja aku berpuasa sunat esok hari Arafah kerana Allah Ta’ala
2. Sahaja aku puasa sunat Arafah kerana Allah Ta’ala
Rasulullah SAW. bersabda lagi: “Tiada hari yang paling ramai Allah SWT melepaskan hamba-Nya dari api neraka melainkan pada Hari Arafah. Dan sesungguhnya Allah Azzawajalla menghampiri (hamba-hamba-Nya) dan berbangga dengan mereka di kalangan para malaikat serta bertanya; Apa yang dikehendaki oleh mereka?”
Manakala bagi mereka yang melakukan ibadah haji pula adalah disunatkan untuk tidak berpuasa pada hari Arafah dan adalah menyalahi perkara yang utama jika mereka berpuasa juga pada hari itu.
Diriwayatkan dari Ummu al-Fadhl binti al-Harith:“Ramai di kalangan sahabat Rasulullah SAW yang ragu-ragu tentang berpuasa pada hari Arafah sedangkan kami berada di sana bersama Rasulullah SAW, lalu aku membawa kepada Baginda satu bekas yang berisi susu sewaktu Baginda berada di Arafah lantas Baginda meminumnya.” (Hadith Riwayat Imam Muslim)
Juga daripada hadis yang diriwayatkan dari Abu Hurairah ra: “Sesungguhnya Rasulullah SAW melarang berpuasa pada Hari Arafah bagi mereka yang berada di Arafah.” (Hadith Riwayat Abu Dawud dan an-Nasa’ie; at-Thabrani dari Aisyah r.ha.).
sumber :
 facebook JAKIM
Doa Arafah

View this post on Instagram

A post shared by Don Daniyal Don Biyajid (@ddaniyaldbiyajid)

عَنْ ابْنِ الْمُسَيَّبِ قَالَ قَالَتْ عَائِشَةُ إِنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ
مَا مِنْ يَوْمٍ أَكْثَرَ مِنْ أَنْ يُعْتِقَ اللَّهُ فِيهِ عَبْدًا مِنْ النَّارِ مِنْ يَوْمِ عَرَفَةَ وَإِنَّهُ لَيَدْنُو ثُمَّ يُبَاهِي بِهِمْ الْمَلَائِكَةَ فَيَقُولُ مَا أَرَادَ هَؤُلَاءِ
Daripada Ibnul Musayyab ia berkata, Aisyah berkata :
Sesungguhnya Rasulullah SAW bersabda: Di antara hari yang Allah banyak membebaskan seseorang dari neraka adalah hari Arafah. Allah mendekati mereka lalu Allah membanggakan mereka (menunjukkan keutamaan) kepada para malaikat. Kemudian Allah berfirman: Apa yang diinginkan oleh mereka?
- [Sahih Muslim No. 3354]. Status : Hadis Sahih
sumber :
Ustaz Don
Kelebihan puasa hari arafah
Berpuasa Sunat Arafah dapat menghasilkan ganjaran pahala yang sangat besar, sebagaimana sabda Rasulullah SAW:
Berpuasa pada Hari Arafah dinilai di sisi Allah sebagai penghapus dosa bagi setahun yang sebelumnya dan yang selepasnya.
-
Hadis riwayat Muslim
Daripada Abu Qatadah al-Anshari r.a.; Rasulullah SAW ditanya tentang berpuasa di hari Arafah. Maka Baginda bersabda:
Ia menebus dosa setahun yang telah lalu dan setahun yang akan datang.
- Hadith Riwayat Imam Muslim
Rasulullah SAW juga bersabda:
Orang yang berpuasa pada Hari Arafah (9 Zulhijjah), Allah akan menuliskan baginya puasa 60 tahun dan Allah menuliskannya sebagai orang yang taat.


Rumput Helikopter Bunga Putih Bukan Sekadar Rumput Biasa

Baru-baru ni perasan ada pengguna facebook share rumput helikopter untuk parvo kucing. Baru tahu rumput helikopter ni rupanya ada kegunaanya. Ada khasiat rumput helikopter untuk manusia. Selain itu, rumput helikopter untuk kucing dan anjing yang ada sakit parvo, selsema atau demam boleh dirawat.
Rumput helikopter
Rumput helikopter bunga putih ni juga dikenali dengan nama rumput pendul, rumput kepala lalat, rumput mata lalat, jukut pendul, sui wu gong, bosikad dan pakopako. Mempunyai batang tunggal dan daunnya 3 helai. Sebab itulah dipanggil rumput helikopter agaknya lah.
Rumput helikopter sejenis herba yang baik untuk kesihatan dan tenaga lelaki dan wanita. Rumput helikopter biasanya tumbuh meliar di kebanyakan kawasan. Mudah ditemukan di halaman rumah, taman, tepi parit, kawasan berlumpur, padang atau kawasan lapang yang terbiar. Tumbuh dalam bentuk serumpun.
Rumput ini tumbuh meliar di kawasan lapang yang tanahnya agak lembab. Ia tidak akan tumbuh dicelah pohon besar. Ia suka tempat terang dengan cahaya matahari
Dalam konteks taburan populasi, tumbuhan ini ditemukan di Amerika Syarikat, Afrika, Madagaskar, India, China, Jepun, Malaysia, Singapura, Taiwan, Indonesia, Australia, dan kepulauan Pasifik. Tergolong dalam keluarga Cyperaceae.
Selain jenis rumput helikopter bunga putih, ada juga rumput helikopter bunga hijau. Nampak ada tumbuh depan rumah mak di kampung, saya potretkan dia sebelum dipotong.
Saya tak pasti cara tanam rumput helikopter ni sebab bukan di tanam, tumbuh meliar tanpa sengaja dan tanpa kawalan. Tahu-tahu banyak je depan halaman rumah mak. Mungkin ada yang tanam untuk tujuan perubatan.
Rumput helikopter ni macam jarang nampak. Dulu-dulu masa kecik suka cabut. Lepas tu kepitkan pada kedua-dua tapak tangan, geser dan lepaskan. Nanti dia berpusing macam helikopter. Pernah main macam tu tak?
Rumput helikopter untuk kucing dan cara masak rumput helikopter
Kalau ada kucing yang sakit parvo, selsema atau demam, boleh guna rumput helikopter dengan cara merebus rumput helikopter. Gunakan air rebusan rumput helikopter pada kucing tersebut.
Kucing yang tiada selera makan atau tak nak makan langsung pun boleh diberikan air rebusan rumput helikopter ni.
Cara merebus rumput helikopter
Cabut rumput helikopter bersama akarnya.
Bersihkan tanah dari akar dan daun.
Patahkan sikit-sikit masukkan daun, batang dan akar kedalam bekas dan rebus dengan api yang sederhana hingga agak mendidih. Jangan guna api besar, khasiatnya akan hilang.
Bila kandungan air sudah jadi separuh, matikan api dan sejukkan pada suhu bilik.
Bila sudah sejuk, bagi 10mil hingga 20mil pada kucing yang sakit pagi dan malam.
Selebihnya boleh disimpan di dalam peti sejuk. Tapi jangan lebih dua minggu. Hilang khasiatnya. Kena cari rumput helikopter baru dan buat semula untuk stok.
(Perhatian : Ini adalah supplement, jadi ubat doktor juga diperlukan untuk sembuhkan kucing sakit seperti antibiotik atau sebagainya ). Perubahan kucing daapt dilihat pada dua atau tiga hari selepas diberikan air rebusan rumput helikopter.
Khasiat rumput helikopter untuk manusia
Untuk kesihatan tenaga lelaki
Ambil keseluruhan pokok dengan mencabutnya, termasuk bahagian akar. Basuh sehingga betul-betul bersih terutama bahagian akar yang ada tanah melekat.
Kemudian kesemua bahagian pokok rumput helikopter itu direbus sehingga airnya tinggal separuh atau telah bertukar menjadi perang seakan warna air teh dan bahagian yang direbus telah layu. Banyak air yang diperlukan untuk merebus ialah ukuran tiga kali ganda jumlah bahan yang direbus.
Tapis air rebusan itu dan sejukkan. Rasanya sedikit kelat dan 'selesa' diminum. Minum air rebusannya sebagai amalan harian.
Amalan minum air rebusan rumput helikopter juga untuk kekuatan fizikal dan mengelak dari terkena penyakit. Amat sesuai untuk mereka yang bekerja menggunakan banyak tenaga seperti buruh kasar.
Untuk wanita
Ambil bahagian bunganya dan dimakan terus. Amalkan dua atau tiga kuntum bunga setiap hari.

Sumber :
dunia kucing
 |
Fattah Six Enterprise
Kadangkala penyakit ni kita boleh ikhtiar gunakan sumber alam yang ada di sekeliling kita. Setiap penyakit ada ubatnya. Tapi perlu di ingat, segala ubatan tradisional ni perlu dikaji sedalamnya supaya tidak menimbulkan kemudaratan.
Ingatkan sekadar nak berkongsi gambar rumput helikopter, sekali banyak pula fakta menarik tentang rumput helikopter ni. Siapa sangka, dalam dia tumbuh meliar tu ada manfaatnya.


Sesekali Layan Kopi dan Donut Starbucks

Trending betul ye donut starbucks viral di TikTok sekarang ni. Donut cheese graham with caramel drizzle on top namanya kot. Donut cheese Starbucks viral ni sedap nak matey katanya. Dah cuba ke belum? Saya tak cuba lagi. Tapi macam teringin juga nak rasa.
Haritu teringin nak minum kopi. Belek belek foodpanda macam teringin minum kopi Starbucks lah pulak. Tukar selera ke kopi kayangan. Sesekali ku rasa teringin. Ada rezeki lebih bolehlah. Nak minum selalu memang taklah. Walaupun kalau ikut perkiraan lebih kurang dengan harga kopi yang lain.
Macam biasa kalau memilih kopi saya akan pilih Iced Caramel Macchiato. Pilih saiz venti dan susu full cream. Tak ada add on yang lain-lain. Iced Caramel Macchiato yang sedap. Tak tahu nak buat perbandingan sangat sebab rasa lebih kurang je. Mungkin kena tambah extra shot espresso baru sedap kaw sikit kot.
Encik suami pilih Chocolate Cream Chip Frappucino. Saya kurang sikit jenis kopi frappucino ni. Lagi-lagi add on cookies. Add whipped cream okay lagi lah. Terasa macam mengganggu masa nak minum tu. Tapi ada orang memang suka add on macam-macam. Selera masing-masing kan.
Alang-alang tu saya tambah donut duo (2pcs) sekali. Sayangnya tak ada menu donut Starbucks viral tu. Donut classic dengan taburan gula halus pun boleh lah. Suka pulak dengan rupa paras donut berbentuk segiempat. Unik sikit dari kebiasaan donut bulat yang biasa.
Sedap ke? Rasa donut Starbucks classic ni sama je macam donut biasa. Yang bezanya bentuk, saiz, tekstur, jenama dan harga. Tekstur agak kurang fluffy sikit. Fluffy lagi Donut Big Apple. Tapi kalau macam panas sikit mesti sedap. Bila guna food delivery faham-fahamlah sampai makanan tu dah sejuk sikit.
Ikut kira-kira kurang lebih, donut Starbucks price dalam anggaran RM5 untuk sebiji. Murah ke mahal? Sesekali nak cuba rasa tu bolehlah kan. Next time ada rezeki boleh cuba donut Starbucks viral tu pulak.


Singgah Di Pantai Morib Banting (Morib Beach)

Selepas singgah
Menara Condong Teluk Intan
, terus singgah Sabak Bernam buat surprise untuk birthday anak buah dapat jumpa kat asrama pun jadilah. Tak ada kek, bagi buah strawberry dari Cameron Highland je lah. Tak sempat nak singgah beli kek.
Lepas tu terus gerak balik Seremban. Rehat sehari, esoknya pergi ke Banting pulak rumah abang. Acara sambutan birthday untuk abang dan anak buah. Birthday abang sambut sehari awal dan birthday anak buah awal 19 hari. Kemain awal sambut birthday.
Yelah, sekali kan je lah alang-alang ada masa berkumpul walaupun tak cukup korum. Dulu zaman study rajin lepak rumah abang, dah macam rumah kedua pun ye jugak. Beberapa kali juga ada datang ke Pantai Morib, Banting ni. Dulu macam tak hidup sangat Pantai Morib ni dan macam tak ada apa je sekadar layan permandangan pantai. Gerai pun kurang meriah sikit.
Sekarang lain macam vibes Pantai Morib 2022 ni. Happening betul dengan gerai jualan dan pengunjung. Parkir full house sampai terpaksalah saya bawa diri ke kawasan tepi ni. Bahagian tengah tu rasa macam tak sanggup nak melaluinya dengan ramai orang. Hujung minggu kan, biasalah penuh dengan orang ramai.
Agaknya penangan selepas PKP ni masing-masing balas dendam keluar rumah lepak-lepak melepaskan rindu menikmati angin luar.
Nampak tenang je tengok permandangan tepi laut. Tapi yang sakit memandang bila bahagian berumput tu banyak betul sampah merata-rata. Patutlah orang tak pergi kawasan tepi ni. Rupanya kotor!
Dalam gambar saya ambil bahagian yang sedap mata memandang je lah. Sebaiknya kalau berkunjung tempat awam tu janganlah buang sampah merata. Harapnya bukan kerja manusia yang buang sampah merata. Mungkin kerja monyet yang berkeliaran geledah sampah tu agaknya.
Saya singgah selepas asar pun terik begini. Gambar pun jadi tak berapa nak cantik. Singgah sekejap je saja suka-suka. Lepas ambil gambar dan ambil angin kejap, lepas tu gerak ke tempat seterusnya.
Pantai di Banting selain Pantai Morib, ada Pantai Kelanang dan berdekatan juga dengan Pantai Bagan Lalang Sepang. Pantai Bagan Lalang vs Pantai Morib mana yang best? Pantai Kelanang macam pernah pergi sekali tapi lupa dah.


Beli Buah Strawberry Di Sky Farm Agro Highlands

Pergi Cameron Highlands tak kan tak beli strawberry kan. Saya pula peminat buah strawberry. Sangattt! Encik suami lansung tak minat buah strawberry. Buah strawberry sedap kot. Rugi tak makan! Tambah lagi dapat yang fresh dari ladang.
Dalam perjalanan turun bawah kami nak singgah mana-mana tempat yang ada jual buah strawberry. Dari jauh nampak Sky Farm Agro Highlands, jadi kami terus singgah je lah. Kat Sky Farm Agro Highlands kurang meriah sikit.
Dah masuk dalam macam sendu teramat je. Dari apa yang saya baca, kat sini boleh petik buah strawberry segar. Kena jalan masuk dalam lagi. Kami rasa macam sendu, terus keluar semula. Ni semua sebab PKP lama sangat kot. Ada jual teh, aiskrim dan sayur.
Kami tak plan nak petik strawberry sebab dulu dah masuk strawberry farm kira cukuplah tu. Nak beli terus je senang kerja. Kami beli buah strawberry di gerai luar. Gerai luar nampak meriah lah sikit berbanding kat dalam tu.
Pek strawberry ada yang pek kecil RM10 dan buah strawberry saiz besar RM25 kot. Untuk bagi ole-ole beli yang pek kecil banyak sikit okaylah. Bolehlah bagi sorang sikit. Kalau beli pek besar nanti kena agih agihkan dalam bekas lain pula.
Geram tengok buah strawberry segar. Betul ke orang kata buah strawberry ni kalau kat Cameron Highland manis je tapi bila dah sampai bawah jadi masam. Betul ke?
Tak menyempat sampai rumah, saya dah habiskan separuh bekas buah strawberry pek besar. Bersihkan dulu baru makan. Risau juga kalau terus makan walaupun fresh from ladang. Sedap manis ada rasa masam sikit sikit tu biasalah.
Kat mana
the
best strawberry park in cameron highlands
? Next time kalau datang nak juga sekali lagi terjah strawberry farm yang lebih menarik, nak petik sendiri kononnya.
Things to do in Cameron Highlands
Mandi manda di Lata Iskandar
Naik buaian, ATV di Cameron Adventurous ATV & Safari Park
Cameron Lavender Garden
Cameron Flora Park
Hotel Avillion Cameron Highlands
Cameron Valley Tea House
Sky Farm Agro Highlands
Dengan itu berakhirlah cuti kami di Cameron Highlands. Walaupun tak berjalan sakan tapi berpuas hati juga dapat pergi tempat-tempat baru yang menarik. Trip ke Cameron Highlands seterusnya mungkin beberapa tahun akan datang.